Qaybtii 5aad: Xishoodka Hablaha iyo Xanuunka Jacaylka, Sheekadan waxaan daabacnay 2006dii oo dad kor u dhaafay 150 kun oo qof akhriyeen, markale si taxane ah halkan ugala soco | SDWO.COM & SomalilandNews.net\nQaybtii 5aad: Xishoodka Hablaha iyo Xanuunka Jacaylka, Sheekadan waxaan daabacnay 2006dii oo dad kor u dhaafay 150 kun oo qof akhriyeen, markale si taxane ah halkan ugala soco\nPublished on July 30, 2018 by sdwo · No Comments\nQaybtii Afraad waxay inoo Joogtay Subeer oo jiifkii ka kici waayey ilaa iyo 12kii Duhurnimo oo gabdhahii walaaahii ay su,aalayaan inuu xanuusanayo iyo in kale iyo isagoo cuntadii cuni waayey, oo leh i daaya waan iska jiifayaaye ma xanuusanayee, oo dhegaysanaya heesta uu qaado Caabi Mire dacar ee ahayd :-\nHadaan aawadaa hibooy, naftaydii hanqaarantoo, hawaawiga caashaq, iyo hammiga igu sii kordhaan, armaad hodadaamadii haween, weligii lahaa hadhowto la soo baxdaa, heshiishkaba daadisa, intaan hawshaasi dhicin, xagee arrinkeenu noqon, bal aan hadalkaba jaree, maxaa adki kula haboon\nMarkii ay xiligii ballanta gaadhay ayey Salma timi goobtii ballanta, balse Subeer ilaa rubuc saac ayuu xiligii ballanta dib uga dhacay oo goor dambe ayuu yimi, isaga oo cago jiid ah.\nSubeer, waa madluun oo gabal-baas baa u dhacay, sidoo kale Salma tiiraanyo iyo walbahaar ayeyba la il daran tahay, waxayna aad uga wer wersan tahay xaaladda uu ku dambayn doono wehelkeedii ay dunida caashaqa ku mataanoobeen.\nSubeer iyo Salma markii ay isu yimaadeen waxay Salma ku dadaashay sidii ay Subeer u dejin lahayd dareenkiisa, uguna caqli celin lahayd, waxaana hadaladeeda ka mid ahaa “walaal waan ogahay inaan anigu ahay qofka aad u dhibaatoonayso ee ku badday tiiraanyada iyo murugada naftaada haysata, balse waxaan kuu ballan qaadayaa inaan oori u noqon doonin nin aan adiga ahayn ee sidaa naftaada u sheeg, ogowna qofka keliya ee aan adduunka ka eeganayaa inuu adiga yahay.\nSubeer markuu cabaar yara aamusnaa ayuu goor dambe ku tiraabay: “Salmaay gacalo adigu eeda ma lihid ee waxaa iska leh indhahayga ku soo arkooday iyo qalbigeyga ku ogolaaday, gacalo eeda waxaa leh, wadnahayga kuu ruxmaya, dareenka jidhkayga ee kuu dubaaxinaya iyo rabitaanka naftayda ee keligaa kuu noqday maxbuus”.\nsow maaha dhalanteed\ncaashaqa dhexdeen yaal\nSalma, waqtigan xaadirka ah, dheeliga jacaylku xageeduu jiraa oo boholyowga iyo wer werkuba aad buu ugu weyn yahay dareenkeeda, waxaana saaran culays aan qiyaas lahayn, talana way ku caddahay xaaladeeduna waxay ka dhigan tahay “aabahaa iyo hooyadaa, iyamaa la cadaabaa”. Hase yeeshee Salma, waxay inta badan ku mashquulsan tahay sidii ay Subeer u dejin lahayd walow uu iyadaba caabuqa jacaylku sida dhibco roob ugu qubanayo oo ay talo iyo taagba u baahan tahay.\nSalma intay soo joogsatay ayey ugu jawaabtay: “waayahay walaal, mid iyo lababa waan ogolahay inaynu wada galno”.\nSubeer aabihii waa nin beer jilicsan oo carruur jecel, Subeerna waa madiga keliya ee uu ragba dhalay, aadna u jecelyahay sidaa darteed wuxu markiiba ku yidhi: “aabo mar haddii uu xaalkaagu sidaa yahay ina dhaqaaji aan dhakhtar ku geeyee” ka dibna way israaceen waxayna u tageen nin dhakhtar ah, wuxuna Dhamal ninkii dhakhtarka ahaa ku yidhi: “dhakhtar wiilkani anigaa dhalay oo wuu xanuunsanayaa ee bal xanuunkiisa noo baadh, dawona noogu qor”.\nDhakhtarkii ayaa haddana su’aalay: “habeenkii hurdada ma seexataa, cuntadase ma cuntaa?”, Subeer, wuxuu ku jawaabay “walaahi, muddo ilaa labo wiig ku dhow, hurdo hagaagsana ma seexan, cunto hagaagsana ma cunin”.\nOday Dhamal markii uu meheradii ka yimi ayuu u soo galay Subeer oo qolkiisii jiifa, dabadeedna intuu soo dulfadhiistay ayuu waydiiyey dhawr su’aalood, waxaana su’aalahaa ka mid ahaa “aabo meeday inantii ina Xaaji Abtidoon ee aad hore iigu sheegtay inaad rabto inaad guursato”.\nOdaygu, hadalkiisa wuu sii watay, wuxuu yidhi “aabo adiga iyo gabadhaa maxay arrintiinu ku dambaysay, ilayn adiga ayuun baan kaa warsugayey oo aniga xagayga wax walbi waa iga diyaar”.\nSubeer, hadalka uu aabihii su’aalay wuxuu ku noqday dhimbiil dab ah oo laabta xawda ka saaran, waxaana dambqaday nabar awelba kaarayey, dabadeedna markii uu cabaar aamusnaa ee uu waxoogaa fekerayey ayuu markii dambe Subeer go’aansaday inuu aabihii uga waramo halka uu xaalkiisu marayo iyo sida ay kaaf iyo kala dheeri u tahay rabitaankiisa lagama noqdaanka ah iyo sida ay u kala fogaanayaan mataantiisii uu cal-maday, iyadoo aanu dareenka Subeer inuu Salma helo mooyaane wax kala ku qancayn.\nKa dibna Subeer sheekadii ayuu uga dhacay aabihii, ugana waramay xaaladiisa. Oday Dhamal, markii uu dhegaystay hadalkii wiilkiisa, wuxuu ugu jawaabay “aabo anigu markii horeba kulamaan doonayn gabadhaas, waayo waa gabadh hooyadeed keligeed dhashay, marka aad gabadh sidaas oo kale ah guursatana waa inaad hooyadeedna la soo guursataa, markaa aabo hadii ay gabadha xageedii ka suuroobi wayday dhibtaato ma laha oo gabdh kaleba waad iska guursan”.\nOday Dhamal hadalkisii ayuu sii watay, wuxuuna yidhi: “aabo waxaan ku xusuusinayaa, miyaadan ogayn muddo hadda laga joogo 20 sanno inay gabadhaa reerkooda iyo reerkeenii is-dileen oo ay ku kala dhinteen ilaa labaatan nin, markaa markii aad i tidhi ina Xaaji Abtidoon baan doonayaa meel baa i xanuuntay oo waxaan is lahaa armay wiilkaaga madiga ah kaa galaafataa, iminkana markii aad i tidhi xageeda ayey ka suuro geliwayday meel i xanuunaysay baa i qabowday”.\nSubeer, oo u qaadan waayey halka ay aabihii arrini ka joogto ayaa yidhi: “aniga iyo Salma waxaanu nahay labo qof oo is jecel, markaa jacaylka aniga iyo Salma maxaa ku xidhiidhiyey reeraha is dilay, waayo Salma, iyana ima xumayn aniguna maan xumayn, markaa aabo miyaadan arrinkaa ku khaldanayn”.\nSida la ogyahay waxa dhaqankeenii hore ku jiri jirtay in marka uu wiilku guurdoonka yahay had iyo goor laga duuli jiray halku dhega ah”wiilkaaga abti u yeel”, taas oo macnaheedu yahay inuu wiilka guurdoonka ahi meel dheer u doolaalo tegi jiray, balse waayaadan dambe waxa jirta in uu guurkii noqday sheeko xaafadaha isku dhaw ku wareegaalaysata, taas oo ay wiilka iyo abtigii isku xaafad noqdeen runtiina karaamadii dhinaca dhaqanka ee guurka iyo mil-gihii xidid-nimada iyo weliba is dhexgalkii bulshada dhaawac weyn bay u geysatay, iyadoo ay taasi dhaqan ahaan ku qurux badan tahay inuu wiilka guurdoonka ahi meel fog u doolaalo tago si loo soo celiyo xidiidhkii dhaqan hido is dhexgalkii dadka.\nSubeer, wuxuu habeenkii oo dhan baaxaadegoba subixii ayuu waxoogaa quraac ah yara taataabtay. Subeer wuxuu si xad dhaaf ah, isaga dabariday Salma, taas oo keentay inuu xataa habeenkii ku hadro. Ogow Subeer iyo Salma galabnimada ayey ballan leeyihiin, markaa mid waliba dhiniciisa ayuu ballantii uga diyaargaroobayaan.\nHase yeeshee oday Dhamal ayaa duhurnimadii la kulmaya wiilkiisii Subeer, wuxuuna kala hadlayaa arrinta gabadhaa oo uu u shegay inuu iska ilaawo gabadhaa iyo doonisteeda, Dhamal wuxuu wiilkiisa Subeer ku yidhi: “aabo gabadhaa ina Xaaji abtidoon iska ilaw oo soo doon doono gabadh alaale gabadha aad doonto, aniguna gabadhii kale ee aad soo xulato ayaan wax kaala qabanayaa”.\nDabadeed Subeer wuxuu aabihii ugu jawaabay: “aabo, anigu waqtigan uma taag hayo dhibaato kale, sidaa darteed mar haddii aan Salma waayey, waxaan go’aansaday inaan waqtigan xaadirka ah iska dhaafo dumar iyo dhibtooda”.\nOdaygii Dhamal, wuxuu aad ula yaabay go’aanka deg degga ah ee uu Subeer gaadhay, wuxuuna yidhi: “wiilkaygiiyow guurkaaga ama jacaylkaagu ma aha inuu adiga oo keliya ku raaligelinayo balse waa wax aanu wax ku leenahay haddii aanu nahay reer Dhamal oo dhan, waayo waa baahi nahaysa oo aanu aad u danayno”.\nOday Dhamal hadalkiisa wuu sii watay wuxuuna yidhi: “Aabbo, in lagu danaynayo waxa daliil u ah bal eeg gabdhaha aad walaalaha tihiin oo dhami waxay heegan u yihiin inay ku dhisaan, aabo, toddoba cisho ka hor gurigeenu wuxuu ahaa meel farxad weyni ka muuqato, waayo waxa diyaar loo ahaa xafladii arooskaaga, iminkana waxaad moodaa in tacsi loo fadhiya oo dadkii oo dhan waxa ka muuqata murugo, markaa taasi waxay muujinaysaa inaad tahay waslad naga mid ah, oo aanu farxadda iyo murugadaba kula wadaagayno.\nTa kale aabo, anigu waalid ahaan ma doonayo inaan kugu khasbabno waxaanad raali ka ahayn, waayo waxaad jeceshahay ayaanu kula jecelnahay balse, haddii ay sidan u dhacday oo aynaan heli karin ina Xaaji Abtidoon maxaynu yeelnaa aabo, ma sidaas ayeynu ahaanaa oo murugo iyo soo madow ayeynu ku sugnaanaa, mise calool adayg waa Illaahay wehelkii ayaa la yidhiye, arrinta meel kale ayeynu ugu wareegnaa”.\nOday Dhamal, wuxuu hadalkiisa ku soo gebo gebeeyey “aabbo anigu waan kaa tegayaaye talo keen”. Ka dibna wuu ka baxay.\nSubeer ra’yiga iyo talada aabihii iyo guud ahaanba jawiga kaga yimi xagga reerkooda waxay ku keentay culays kale oo u labeeyey culayskii ka haystay dhinaca Salma, ka dibna wuxuu aad uga fekerayaa sidii uu yeeli lahaa.\nHase yeeshee isaga oo weli labo bog laynaya oo aan wax go’aan ah, gaadhin ayaa la gaadhay waqtigii uu la ballamay Salma, dabadeed, intuu sii lebistay dhawrkii shay ee uu dharkiisa ugu jeclaa ayuu deg deg u baxay.\nSubeer wuxuu goobtii balanta tegay, iyadoo ay Salma taagan tahay, Subeer waxa galabtaa ka muuqda qurux iyo shacni aan hore loo arag balse Salma sidaa way ka duwan tahay waxaana ka muuqda waxoogaa canbus ah, waayo may soo lebisan sida Subeer ee deg deg ayey u soo baxday, taas oo ay haleeli wayday maryihii ay doonaysay inay ku baxdo.\nSubeer iyo Salma markii ay si naxariis leh, murugona ka muuqato isu bariidiyeen, waxay isu raaceen meel sawirle ah, waayo waxay hore ugu ballansanaayeen inay sawiro xusuus ah soo galaan.\nSubeer, wuxuu galabtaa soo kaxaystay baabuurkii aabihii, isaga oo aabihii u sheegay inuu dano ku soo qabsanayo.\nDabadeed Subeer iyo Salma, iyaga oo baabuurkii wata ayey isa soo hortaageen sawirlihii, ka dibna Subeer baa intuu soo degay wiilkii sawirlaha ahaa ku yidhi: “walaal gabadh baa ila socota waxaanuna u baahanahay sawiro ee noo diyaari”.\nCabaar ayey Subeer iyo Salma debedda ku sugnaayee, intii ay u banaanaysay goobtii sawirku, dabadeedna sawirlihii ayaa u yeedhay, wayna soo galeen.\nBalse markii ay gudaha galeen ayey Salma bilowday waxogaa diyaar garow ah, ilayn hore uma soo diyaar garoobine.\nSubeer, isagu hore ayuu u soo diyaar garoobay oo meel halkan ah ayuu ku sugayaa Salma, inta ay diyaar garoobayso, wuxuuna hoosta ka hallacsanayaa heemaalka Salma oo hoos ugu xanshaashaaqaya “ilayn calaf aan laguu qorin lama cuno”.\nSalma markii ay diyaar garowday ayuu wiilkii sawirlaha ahaa waydiiyey nooca sawirka ah ee ay rabaan, ka dibna Subeer iyo Salma ayaa midba midka kale eegay, taas oo uu midba midka kal doonayey inuu ka jawaabo, su’aasha wiilka sawirlaha ahi waydiiyey.\nHase yeeshee markii ay cabaar indho jacayl isku milicsadeen ayey markii dambe Salma jawaabtii bixisay waxayna tidhi: “walaal waxaanu doonaynaa sawiro xanbaarsan xusuus caashaq”.\nSalma iyo Subeer markii loo diyaariyey agaasinkii sawir qaadista ayey gidaarka dhabarka saareen, waxana gidaarka ka dambeeya ku xardhan sawiro far shaxan leh oo aad moodo inay sida geedaha u baxeen oo aanay cidiba sawirin.\nSubeer iyo Salma markii ay galeen labo sawir oo ay dhinacyada isku hayaan ayey debedda uga soo baxeen sawirlihii waxayna shidhka ugaleen baabuurkii ay wateen oo ku qoofallan sawawirlaha hortiisa, cabaar ayey gaadhiga dhexdiida ku soo sheekaysteen, ka dibna waxay yimaadeen hudheel cunto si ay uga casheeyeen.\nMarkii ay soo galeen gudihii hudhelka ayuu Subeer dib u jaleecay Salma oo daba socota wuxuuna ku yidhi: “walaal Salmaay inoo door goob aynu fadhiisanno, oo aynu ku cashayno”.\nSalma inta ay yara dhoola caddaysay ayey ku jawaabtay “Subeerow malaha adigaa ina martigelinayee, inoo door, ta kale anigu waxaan inoo dooray sawirkii ee adiguna inoo door goobtii aynu fadhiisan lahayn”.\nSubeer, intuu yara qoslay ayuu yidhi: “waayahaye ina keen waxaynu fadhiisanaynaa mutulkaa”.\nKa dibna inta la soo laafyooday ayaa la hoos fadhiistay mutul yar oo hudheelka ku dhex yaal kana mid ah goobaha lagu casheeyo, dabadeedna waxa si deg deg ah ugu yimi wiilkii mudalabka ahaa oo ka qaaday dalabkii.\nIntii uu mudalabku ka maqnaa ayey Subeer iyo Salma sheeko bilaabeen, waxayna sheekadii dhexmartay u dhacday sidan:\nSubeer: Salmaay, waxaynu joognaa adduunyo oo wax waliba waa nasiib, calafkuna waa wax qoran, oo qofna waxaan loo qorin ma calfado. Inaguna waxaynu nahay walaalo jacaylku mataaneeyey ku talo galkeenuna waxa uu ahaa inaynu noqono laba qof oo nolosha wadaga, laakiin waa tan arrini inagu soo korodhay, oo dhawr maalmood ka dib waxa laga yaabaa inaynu ku kala noolaano laba meelood oo aad u kala durugsan, balse taasi waa amar Illaahy, waxaanase is idhaahdaa tolow waa maxay nasiibka xun ee kugu dhacday ee kaa hor joogsaday tii aad dunida ka calmatay.\nHase yeeshee Salmaay, taasi maaha wax lala yaabo waayo tan oo kale maaha sheeko ugub ah ee waa arrin ku dhacday kumanaan is jeclaa balse aan is calfan, iyadoo in badan oo ka mid ah lugta loogu xidhay ruux aanay naftiisu calman, laakiin Salmaay marka la eego duruufta dhinaca waalidka, gaar ahaan Islaanta hooyadaa kaa haysta, dhacdadaa meesha timi waxa lagu tilmaami karaa mid maangal ah, ta kale reerka hore waxba uguma aynu sheegin ilayn way ku xisaabtani lahaayeen.\nWalaal Salmaay, tiro ma leh inta gabadh qoorta loo geliyey nin aanay weligood is arag, isna maqal, kuwaas oo in badan oo ka mid ahi, ay ku mustaqbal xumaysteen, waxase dhacda inay qaarkood ku guulaystaan guurka noocaas ah oo uu reerkoodu noqdo mid dhisma.\nHadal iyo gunaanad, Salmaay waxa wanaagsan inaynu calool adayg wehashano sidaa darteed, aniga caawa taladaydu waxa weeye inaad adeecdo talada waalidkaa oo aaddan ka hor iman, sababta aan sidaa u leeyahayna ma aha inay wax iska beddeleen mawqifkaygii jacayl, balse waxaan doonayaa inaad farxad iyo nolol wanaagsan ku noolaato oo aanay karaahiyada waalidku kugu dhicin, waayo haddii aad manta aniga ii go’do koleyba waxaad marwalba dareemaysaa murugo, markaa aad murugo ama farxad dareentona aniguna waan kula dareemayaa hadba ka aad dareento, miyaanay gacalo sidaa ahayn?\nSalma: (oo si dhugmo leh u dhageysatay hadalada Subeer, ayaa iyaduna markeeda la wareegtay sheekadii,) waxayna tidhi:\nSubeeroow horta waa runtaa oo adduunyadu way waayo badan tahay, waana tii hore loo yidhi, “weligeed adduunyada, waqtigaa qof saacida, qofna waayaha xidha.” Markaa anigu waan dareensanahay dulucda iyo nuxurka hadalkaaga, laakiin haddii aan ku dareensiiyo muxubada iyo kalgacalka aan kuu hayo, runtii waxaad qolad ka samaysatay qalbigayga, waxaad degtay badhtamaha wadnahayga, kama baxdid oo waxaan kuu tabeyaa sida u ilmaha yar ee abaydinka ahi u tabo hooyadii, midna waan kuu sheegayaa ee waxaad oggaataa inaad tahay qofkii i baray, iguna beeray geedka jaceylka, isla markaana waxaad idareensiisay inuu jaceylku yahay qayb nolosha ka mid ah, taas oo aan kugu tilmaami karo inaad tahay qofkii i baray wax badan oo noloshayda ka dhinnaa, kana dhigay naftayda mid ku miisaaman ama ku dheeli tiran heemaalka nolosha.\nWaayo waqtiyada qaarkood waxaan ahaa qof seexata oo soo toosta, waxna cunta, laakiin aan ka fekerin waayaha nolosha iyo hiigsiga mustaqbalka, taas oo aan odhan karo waxaan ahaa qof aan wax badan ka ogeyn dareenka nolosha iyo wacyiga garaadka.\nSidaa darteed waayaha jaceylka ee ina dhexmaray, wuxu naftayda ku beeray xusuus aan duugoobayn iyo muxubo degel fadhi ah.\nSalma markii ay intaa tidhi, waxay hadalkeeda dhex gashatay waxoogaa geeraar ah oo ay ku cabirayso muxubbada iyo kalgacalka qalbigeeda huriyey, waxayna tidhi:\nwaa laysu dhaafoo,\nin ay isdhaqdaan baa.\ndhulka loogu beeroo\ndhawr baa aroostee\nanna dhudi haddaan ahay\nmeel aan dhoweynbaad,\nwaan kugu dhadhabayaa,\ndhuuxa iyo laabtiyo\nqalbigaad dhex jiiftaa,\nmuxubadu dhab weeye\ni dhansii jacaylkoo\nAlla hayga dheeraan.”\nLa Soco Qaybta Lixaad


Xog Cusub oo laga helay diyaaradii Kismaayo ka degtay iyo cida iska leh | Xaysimo\nHome War Xog Cusub oo laga helay diyaaradii Kismaayo ka degtay iyo cida iska...\nXog Cusub oo laga helay diyaaradii Kismaayo ka degtay iyo cida iska leh\nDowladda Soomaaliya ayaa rumeysan in diyaaraddii shalay ka degtay magaalada Kismaayo ee jebisay amarkii dowladda uusan lahayn maamulka Jubaland, sida uu sheegtay.\nJubaland ayaa sheegtay in diyaaradda ay kusoo iibsatay lacag ka badan laba milyan oo dollar, si ay u jebiso xayiraadda iyo amarada dowladda federaalka ee ka dhanka ah duulimaadyada Kismaayo.\nIlo-wareedyo ka tirsan dowladda ayaa sheegay in nooca diyaaradda tagtay Kismaayo ay tahay Fokker 50, oo lambarka diiwaankeedu yahay 5Y-JXJ, islamarkaana ay u diiwaan gashan tahay shirkadda Skyward Express.\nSkyward Express ayaa ah shirkad Kenyan ah oo uu leeyahay ganacsadaha reer Kenya ee Isaac Somo oo sidoo kale leh shirkadaha Jetways iyo Airworks – Labadan shirkad ayaa maalin kasta duulimaadyo shacab iyo kuwa khaat ku taga Soomaaliya.\nWarar hoose oo aan heleyno ayaa dhinaca kale sheegaya in diyaaradda ay u kireysan tahay shirkad uu leeyahay siyaasi iyo ganacasade Soomaali ah oo ku jira dowladda.


Axmad – Page 5 – Radio Alfurqaan | Xarunta Wararka Sugan\nWaare oo xil ka qaadis ku sameeyey Yuusuf Dabageed.\nAxmad\t Jun 8, 2019 0\nWareegto ka soo baxday madaxweynaha maamulka Hir-Shabeelle Maxamed Cabdi Waare ayaa lagu sheegay in xilkii laga qaaday gudoomyihii gobalka Hiiraan Yuusuf Axmed Hagar Daba-geed. Isla wareegtada ayaa gudoomayaha gobalka loogu…\nMasuul sare oo katirsan Ciidamo daacad u ah Imaaraadka oo lagu dilay Yaman.\nWararka ka imaanaya wadanka Yaman ayaa ku waramaya in ciidamada mujaahidiinta Ansaaru Shareeca ay ku guuleysteen iney dilaan sarkaal sare oo katirsan malleeshiyaadka daacadda u ah dowladda Imaaraadka ee dhibaatada ka wada koonfurta Yaman.…\nCiidamo ka tirsan Xarakada Mujaahidiinta Al-Shabaab ayaa weerar ku qaaday ciidamada Jabuuti ee heysta degmada Jalalaqsi ee gobolka Hiiraan. Wararka halkaa naga soo gaaraya ayaa sheegaya in Jabuutiyaanka lagu helay meel u dhow buundada…\nCiidamada Al-Shabaab Oo la wareegay Af-Urur.\nDagaalyahanno katirsan ciidamada Xarakada Mujaahidiinta Al-Shabaab ayaa saaka la wareegay gacan ku heynta deegaanka Af-Urur oo hoos yimaada magaalada Boosaaso ee xarunta gobolka Bari. Warar kusoo dhacaya warqabadka Idaacadda…\nSi aad u hesho wararkii ugu dambeeyay dalka iyo dibadda, dhagayso idaacadda islaamiga ee Al-Furqaan. Halkan Ka Dhageyso Warka Subax 08 06 2019\nBarnaamijka Dhacdooyinka Dunida Islaamka 04-10-1440\nAxmad\t Jun 7, 2019 0\nSi aad u hesho wararkii ugu dambeeyay dalka iyo dibadda, dhagayso idaacadda islaamiga ee Al-Furqaan. Halkan Ka Dhageyso Warka Duhur 07 06 2019\nSi aad u hesho wararkii ugu dambeeyay dalka iyo dibadda, dhagayso idaacadda islaamiga ee Al-Furqaan. Halkan Riix Si aad U Dhageysatid Warka Subax 07 06 2019\nXarakada muqaawamada Xammaas ee dagaalka kula jirta Yahuudda ayaa shaaca ka qaaday in dowladda Maraykanka ay maamulka Yahuudda u gacan gelisay Aqoonyahan Filastiini ah oo sanado badan u xirnaa. Aqoonyahanka ay Maraykanka u dhiibeen…\nAxmad\t Jun 6, 2019 0\nDhuuxa wareysiyada waa barnaamij mug weyn leh oo habeen walba ka baxa warbaahinta islaamiga ah ee Al-furqaan waxaana lagu soo qaataa wararkii ugu dambeeyay iyo wareysiyo muhim ah. Halkan Ka Dhageyso Dhuuxa Wareysiyada 06 06 2019


AMISOM oo war ka soo saartay qaraxii ka dhacay Xamar Weyne – XAMAR POST\nAMISOM oo war ka soo saartay qaraxii ka dhacay Xamar Weyne\nBy Mohamed Ahmed On Sep 29, 2017\nWakiilka Gaarka ah ee Guddoomiyaha Guddiga Midowga Afrika u qaabilsan Soomaaliya Ambassador Caetano Madeira ayaa marka hore wuxuu cambaareeyay weerarkii qaraxa gaari loo adeegsaday ee shalay gelinkii dambe ka dhacay Barxadda Bacadlaha Degmada Xamar Weyne ee Gobolka Banaadir.\nFrancisco ayaa Al-shabaab ku eedeeyay weerarkan, wuxuuna tilmaamay gaari ay ku soo rareen maadooyinka qarxa in ay la beegsadeen dad rayid ah oo aan waxba galabsan, kuwaasi oo uu sheegay in ay ku howlanaayeen nolosha maalinlaha ah.\n“Waxaan tacsi tiiraanyo leh u dirayaa qoysaska dhibbanayaasha weerarkan aan macquulka ahayn, Waa nasiib darro in Al-Shabaab ay sii wadaan in ay dilaan oo ay lumiyaan dadka ay sheeganayaan inay difaacayaan.” Ayuu yiri Ambassador Madeira.\nCiidamada ammaanka Dowladda Federaalka Soomaaliya ayuu ku ammaanay shaqada weyn ee ay u hayaan ummadda Soomaaliyeed, isaga oo sidoo kale balan qaaday inay sii laba jibaarayaan taageerada AMISOM ee Dowladda Federaalka oo Dagaal kula jirta Al-shabaab.\nQaraxan oo ay ku dhinteen 7 qof, sidoo kalena ay ku dhaawacmeen 6 kale ayaa waxa uu ku soo beegmaya, xilli Arbacadii Isgoyska Via Roma ee Degmada Xamar Weyne lagu dilay laba qof, oo midi ay ahayd Xoghayihii Guud ee Ururka Haweenka Qaranka, Canab C/laahi Xaashi iyo wiil ay dhashay Guddoomiyaha Ururka Haweenka Qaranka, Batuula Axmed Gaballe, oo lagu magacaabi jiray Axmed Jaamac Xersi.\nRa’iisul wasaaraha Soomaaliya iyo wafdigii la socday oo caawa kasoo degay Garoonka Muqdisho\nTaliyaha Guud ee Ciidamada Turkiga Hulusi Akar oo goor dhow Muqdisho soo gaarey


KISMAAYO oo duulaan ku wajahan iyo xaalada caawa oo ka badalan sidi hore - Caasimada Online\nHome Warar KISMAAYO oo duulaan ku wajahan iyo xaalada caawa oo ka badalan sidi...\nKISMAAYO oo duulaan ku wajahan iyo xaalada caawa oo ka badalan sidi hore\nKismaayo (Caasimada Online) War hadda na soo gaaray ayaa sheegaya in caawa bandow lagu soo rogay magaalada Kismaayo ee xarunta gobolka Jubbada hoose, kaddib markii la helay digniino ku aadan magaalada in uu duulaan ku soo wajahan yahay.\nGoobjoogayaal ku sugan Kismaayo ayaa Caasimada Online u xaqiijiyay in ciidamo fara badan la dhigay waddooyinka muhiimka ah ee magaalada, waxaana dadka lagu amaray in guryahooda ay ku xaroodaan oo aysan ka soo bixin tan iyo subixii.\nWaxaa kaloo la jaray isgaarsiinta labada gobal ee jubada Hoose iyo Jubbada Dhexe, maadama laga cabsi qabo duulan ku soo wajahan.\nMa jirto wax war ah oo ka soo baxay maamulka KMG ah ee Jubba oo ku aadan bandowga caawa lagu soo ragay magaalada Kismaayo, balse waxa ay arrintan ku soo beegmeysaa iyadoo dhawaan AMISOM ay sheegtay in ciidamada Kenya ee ku sugan magaalada Kismaayo laga badali doono halkaas.\nCiidamada Kenya iyo kuwa maamulka KMG ee Jubba ayaa magaalada dhaqdhaqaaqyo ka wada kuwaasoo diyaar u ah in ay ka hortagaan weerar kasta oo magaalada ku soo wajahan.\nKismaayo waxa ay noqotay magaalo dagaal u joogta, waxaana dhowr jeer ku dagaallamay kooxo magacyo kala duwan wata.


Haweenay adeegsatay xeelad cusub si ay uga fogaato saaxiibkeed! | Radio Himilo\nHome / Arrimaha Bulshada / Haweenay adeegsatay xeelad cusub si ay uga fogaato saaxiibkeed!\nHaweenay adeegsatay xeelad cusub si ay uga fogaato saaxiibkeed!\nHimilo FM – Way adag tahay markasta inaad jarto xiriirka jaceyl ee aad qof la wadaagto hase ahaatee in qofka ka been sheego naftiisa si uu u gooyo xiriirkaasi waa tallaabo aysan sameyn karin dad badan balse haweenay u dhalatay Shiinaha ayaa cadeysay in wax kasta suurtagal yihiin.\nHaweenayda oo ka soo jeeda magaalada Wuhan oo katirsan gobalka dhaca bartamaha Shiinaha ee Hubei ayaa si ay u jarto xiriirka kala dhaxeeyay nin waxay ka been sheegtay nafteeda iyadoo tilmaameysa in la afduubtay.\nBooliiska ayaa xeray haweenayda 37 jirka ah markii la oggaaday inay ka been sheegtay nafteeda iyadoo xustay inuu afduubtay ninkeedii hore si ay uga fogaato xiriirka nin ay sheeko wadaag yihiin oo ay ku aragtay xaalad dhaqaale xummo oo liidata.\nMagaca haweenayda oo lagu soo koobay Yu ayaa sheeko wadaag la ahayd Lin muddo gaaban hase ahaatee waxay oggaatay inuu yahay nin sabool ah markay booqatay gurigiisa billowgii sannadka cusub ee Shiinaha.\nMs Yu ayaa go’aansatay inay ka fogaato saaxiibkeed balse waxay ka baqday inuu kahor yimaado go’aankeeda, sidaa darteed waxay qaadatay inay ka been sheegto nafteeda si uusan mar danbe u arkin.\nWaxyar kaddib markii haweenayda ka soo laabatay booqashada guriga saaxiibkeed ayaa laga waayay halka ay degganeyd oo ah Huangpi Jiahai. Daqiiqado kaddib ayay Ms Yu soo wacday saaxiibkeed iyadoo u sheegaysa inuu afduubtay ninkeedii hore.\n” Ii imow oo i badbaadi, ninkeygii hore ayaa i afduubtay,” ayay tiri Ms Yu oo la hadleysa saaxiibkeeda Lin.\nBooliiska ayaa la wargeliyay mar danbe, waxaana baaritaan la sameeyay suura gashay in la soo xero haweenayda.\nNext: Thailand: Saraakiisha booliiska ee buuran oo xal loo helay!


Internetka iyo Blogs - Geofumadas\nInternet iyo Blogs\nisbeddelada iyo talooyin loogu talagalay internetka iyo blogyada.\nGeomoments - Dareenka iyo Goobta hal app ah\nWaa maxay Geomoments? Kacaankii afaraad ee warshadaha wuxuu naga buuxiyey horumaro teknoolojiyadeed oo weyn iyo isdhexgalka aaladaha iyo xalalka si loo gaaro meel firfircoon oo dareen leh oo degan. Waan ognahay in dhammaan qalabka moobiilka (taleefannada gacanta, kiniiniyada, ama smartwatch) ay awood u leeyihiin inay keydiyaan macluumaad aad u tiro badan, sida faahfaahinta bangiga, ...\nGeospatial - GIS, Google Earth / Maps, tabo cusub, Internet iyo Blogs, dhowr\nKanbanflow - codsi wanaagsan oo lagu xakameeyo howlaha sugaya\nKanbanflow waa aalad wax soo saar oo loo adeegsankaro biraawsarka ama aaladaha mobilada.Waxaa si weyn loogu adeegsadaa cilaaqaadka shaqada ee fog, taas oo ah, nooca madaxa banaan; Iyada, ururrada ama kooxaha shaqeeya waxay ku arki karaan horumarka howlaha mid kasta oo ka mid ah xubnahooda. Hadday ...\ntabo cusub, Internet iyo Blogs\nTalaabooyinka lagu raadinayo telefanka gacanta\nAnaga oo tixgelinayna muhiimadda ay taleefannada gacantu u leeyihiin nolol maalmeedkeenna maanta, waxaan u janjeedhnaa inaan u daryeelno iyaga sida ilmo yar, iyaga oo ka soo iibsanna daboolida, muraayad qabow oo loogu talagalay ilaalinta shaashadda, giraanta dhabarka si loo xajiyo iyo xitaa ilaaliyayaasha biyaha haddii aysan caddayn u ahayn ...\nXiisadda Venezuela - Blog 23.01.2019\nShalay, 11-kii fiidnimo ayay walaalahay u soo baxeen mudaaharaad, waxaan ku idhi fadlan guriga taga, laakiin walaashay ayaa ku jawaabtay - maxaan ku sameeyaa guriga? Waan gaajaysanahay, waxa kaliya ee qaboojiyaha ku jira waa ukumo iyo Haddii aan mid cuno, waxaan qado ka qaadaa qof kale, waxaan ...\nInternet iyo Blogs, Politics iyo Dimuqraadiyadda\nXaqiiqo muuqda ama mid run ah Taasoo ka fiican in la soo bandhigo mashruuc?\nQaabka loo soo bandhigo mashaariicda ayaa waxaa soo martay isbadal muhiim ah, iyada oo ay ugu mahadcelinayaan dijitaacinta warshadaha iyo adeegsiga tikniyoolajiyadaha cusub. Waxayna ahayd waqti kahor intaanay horumaradani sidoo kale gaarin waaxda qaabdhismeedka. Xaqiiqda la kordhiyay iyo xaqiiqda dalwaddiiba waxay siineysaa suurtagalnimada soo bandhigida mashaariicda ...\nSkrill - waa bedel Paypal\nHorumarka tikniyoolajiyadda ayaa u saamaxday bini-aadamka inuu kala xiriiro meel kasta, hadba sida loo arko xirfadahooda ama xirfadahooda waxaa suurto gal ah in lagu bixiyo nooc kasta oo adeeg ah oo ku saabsan barnaamijyada sida Freelancer, Workana ama Fiver, kuwaas oo xulafo ku leh soo dhaweynta iyo gaarsiinta. bixinta hababka kala duwan. Maqaalkan…\nRincón del Vago: Khayraadka naga horay usoo saaray dhibaatada\nBadanaa waxaa la yiraahdaa in xilliga ardaygu yahay midka ugu raaxada badan uguna wanaagsan dhammaan xilliyada nolosha aadanaha. Waa xilligaas nolosha ee qofku uu ku noolaado bilaa firaaqo, isaga oo aan wax badan ka fikirin shaqada oo aan ka welwelin mustaqbalka; muddada nolosha markii ...\nGeofumadas wuxuu kugu martiqaadayaa inaad ka ogaato qoraallada online ee ku yaal bogga IGN Spain!\nHore: Daryeelka waxkasta oo laxiriira joqoraafiga iyo hormarinta sawir gacmeedka wadan kasta wuxuu abuuray abuuritaanka wakaalado dowladeed oo gacanta ku haya howshan muhiimka ah. Xaaladaha qaarkood waxay kuxirantahay Wasaaradda Difaaca ama mid kale marka loo eego shaxda ururada gudaha ee wadan kasta, noocan ...\nCartografia, Internet iyo Blogs, aragti ugu horeysay\nKu doorbidida adeeg bixiyaha waraaqo badan - khibrad shaqsiyeed\nUjeedada laga leeyahay waxqabad kasta oo ganacsi oo ka dhex muuqda internetka waa mid waligeedna noqon doona in la abuuro qiime. Tani waxay khuseysaa labadaba shirkad weyn oo leh degel, oo rajeyneysa inay u tarjunto booqdayaasha iibka, iyo baloog rajeynaya inuu helo taageerayaal cusub oo uu ku sii hayo kuwa hadda jira. Labada xaaladood, ...\n4 Tilmaamood oo lagu guuleysto barta Twitter - Top40 Geospatial Sebtember 2015\nTwitter waa halkaan sii joogista, gaar ahaan ku tiirsanaanta sii kordheysa ee internetka ee adeegsadayaasha isticmaala maalin kasta. Waxaa lagu qiyaasayaa in sanadka 2020 80% dadka isticmaala ay ku xirnaan doonaan internetka aalada moobaylka. Goobtaadu wax macno ah maleh, haddii aad tahay cilmi-baare, la-taliye, soo-bandhige, ganacsade ama madax-bannaan, maalin maalmaha ka mid ah waad ka qoomameyn doontaa inaadan ...\nGeospatial - GIS, Internet iyo Blogs\n25,000 dunida oo dhan maps diyaar u download\nAruurinta Khariidadda Maktabadda 'Perry-Castañeda' waa ururinta cajiibka ah oo ka kooban in ka badan 250,000 khariidado ah oo la baaray oo laga heli karo khadka tooska ah. Inta badan khariidadahaani waxay ku yaalliin qaybta dadweynaha oo qiyaastii 25,000 ayaa hadda la heli karaa. Tusaale ahaan, waxaan tusnaa qaar ka mid ah khariidadaha laga heli karo ...\nCartografia, Baridda CAD / GIS, Internet iyo Blogs\nNambarada qabow ee ka socda Top 40 Geospatial ee Twitter\nWaqti ma aanan rumaysnayn in waxqabadka koontada Twitter ay noqon karto mid aad muhiim u ah. Laakiin adduunyada aan ku harqinayno badda dhexdeeda, saddexda saacadood ee nolosha Tweet waxay noqoneysaa mid soo jiidasho leh haddii cinwaannadaas matalaya aqoonta loo soo saaro si isdaba-joog ah oo xulasho leh, oo lagu daray ...\nMaxaa ku dhacay Top40 Geospatial ee Twitter\nLix bilood ka hor waxaan dib u eegis ku sameynay ku dhowaad afartan akoon twitter, oo ku jira liistada aan ugu yeerno Top40. Maanta waxaan cusbooneysiineynaa liiskan si aan u aragno wixii dhacay intii u dhaxeysay May 22 iyo dhammaadkii Diseembar 22, 2014. Dhammaantood, 11 waxay ku qoran yihiin Ingiriis, labo waxay ku qoran yihiin Boortaqiis iyo inta kale ...\nblog Si wanaagsan u hesho majallado\nUPSOCL - Waa goob loogu talo galay dhiirrigelinta\nIskuxirkiisu waa mid fudud, bilaa garabna, xayeysiis la'aan, kaliya waa foom raadin iyo menu aan la arki karin oo leh shan qaybood. Waa barta looga hadlo Isbaanishka UPSOCL, oo loogu talagalay in lala wadaago waxyaabaha muhiimka u ah adduunka. Waxyaabaha dhiirrigeliya, waxyaalaha dhagarta ah, iyo waxyaabaha ay tahay in la arko. Ay…\nInternet iyo Blogs, Leisure / waxyi\nTop 40 Geospatial Twitter\nTwitter wuxuu u yimid inuu beddelo inta badan soo socda ee aan ku sameyn jirnay quudinta dhaqameed. Waxaa isweydiin mudan sababta ay tan u dhacday, laakiin waxaa laga yaabaa in hal sabab ay tahay waxtarka u leh ka-daaya wararka moobiilka iyo suurtagalnimada in la kala shaandheeyo liisaska ka tagaya waxyaabaha aan danteenna ahayn. Gudaha…\nSi wanaagsan u hesho majallado egeomates My\nGeospatial - GIS, Internet iyo Blogs, egeomates My\nBlogPad - Tifatiraha WordPress ee iPad\nWaxaan ugu dambayntii helay tifaftire aan ku qanacsanahay iPad-ka. In kasta oo ay tahay WordPress barta ugu weyn ee wax lagu qoro, halkaas oo ay ku yaalaan sheylo tayo sare leh iyo fiilooyin, dhibka helitaanka tifaftire wanaagsan ayaa had iyo jeer dhibaato ahayd. Wixii desktop wali wax ma heli karo. Waxaan isku dayay BlogPress, WordPress ee iOS, Blog Docs, ...\nApple - Mac, Internet iyo Blogs, aragti ugu horeysay\nCartoDB, waxa ugu fiican ee lagu abuurayo khariidadaha internetka\nCartoDB waa mid ka mid ah barnaamijyada ugu xiisaha badan ee loo sameeyay abuurista khariidado midabyo leh oo khadka tooska ah ku socda waqti aad u gaaban. Lagu rakibay PostGIS iyo PostgreSQL, diyaarna u ah in la isticmaalo, waa mid ka mid ah kuwa ugu fiican ee aan arkay ... iyo in ay tahay hindiso asal ahaan ka soo jeeda Hispanic, waxay ku dareysaa qiime. Foomamka ay taageerto Maxaa yeelay waa horumar diiradda ...\nGeospatial - GIS, tabo cusub, Internet iyo Blogs\nKarmacracy, mid ka mid ah waxyaabaha ugu fiican ee blogs iyo shabakadaha bulshada\nKuwa leh baloog, bog Facebook ah ama xisaab Twitter ah ayaa laga yaabaa inay isweydiiyeen su'aalahan: Immisa booqasho ayaa ka timaadda mid ka mid ah Tweets-ka? Immisa qof oo soo booqdayaal ah ayaa yimaada saacadda ugu horreysa ka dib markii aan ku dhejiyo isku xirka boggeyga Facebook? Sida loo qorsheeyo tweet kaliya maanta 10: 35 ...\nPage 1 Page 2 Page 3 ... Page 12 page Next\nKoorsada Horukacsan ee ArcGIS Pro\nBaro sida loo isticmaalo astaamaha sare ee ArcGIS Pro - GIS barnaamijyada beddela ArcMap Baro heer sare oo ...\nKoorsada BIM 4D - adoo adeegsanaya Navisworks\nWaxaan kugu soo dhaweyneynaa deegaanka Naviworks, aaladda shaqada iskaashiga ah ee Autodesk, oo loogu talagalay maareynta mashruuca ...\nKoorsada Web-GIS oo leh softiweer furan iyo ArcPy oo loogu talagalay ArcGIS Pro\nAulaGEO wuxuu soo bandhigayaa koorsadan oo diiradda lagu saaray horumarinta iyo isdhexgalka xogta goobaha ee hirgelinta internetka ...


Jarmalka: Merkel oo markii 4aad la doortay iyo Xisbiga midigta Fog AFD oo guulo gaaray – Kasmo Newspaper\nJarmalka: Merkel oo markii 4aad la doortay iyo Xisbiga midigta Fog AFD oo guulo gaaray\nUpdated - September 24, 2017 8:50 pm GMT\nLondon (Kasmo), Saacadihii la soo dhaafay waxaa soo dhammaaday wakhtigii codeynta doorashooyinkii guud ee maanta looga dareeray dalka Jarmalka, iyada oo, sidii la filayay guushii raacday Xisbiyada Isbahaysiga talada haya.\nXisbiyada Cdu (Christian Democratic Union) ee Anjela Merkel iyo bahwadaaggeeda Csu (Christian Social Union) ayaa si wadajir ah u helay 34,7% codadkii la dhiibtay maanta oo Axad ah.\nTaas oo ka hooseysa 8 dhibcood doorashadii hore ee 2013kii, laakiin ugu filan Angela Merkel, oo 63 jir ah, xafiiskana joogtay 12 sano, in ay mar 4aad Ra’iisal Wasaare ka noqoto Jarmalka.\nXubnaha kale ee muhiimka ah tartankana kula jiray waxaa ka mid ah 62 jirka Xisbiga Spd ee Social Democrat-ka, Martin Schulz (21,6%), kaas oo in ka badan 20 sano Xildhibaan ka soo ahaa Barlamaanka Yurub ee Strasbourg.\nAngela Merkel oo ka soo jeedda Jarmalkii Bari waxay marar badan u meerisay siyaasadda Midowga Yurub, waxayna dhexdhexaadisay mashkilado badan oo Caalami ah. Sannadkii 2016kii, wargayska “Forbes” ee arrimaha dhaqaalaha ka faallooda, wuxuu ku sifeeyay in ay tahay haweeneyda ugu awoodda badan iyo shakhsiga 3aad ee Dunida, Vladimir Putin iyo Donald Trump ka dib.\nWaxa qur ah ee doorashooyinka ku cusub waa Xisbiga midigta fog AfD (Alternative Fur Deutschland) oo guulo kooban gaaray, 13,3,%, galayana kaalinta 3aad, isaga oo markii u horreysay taariikhda ka mid noqonaya Barlamaanka. Dhibta ugu weyn ayaa hadda wuxuu ka taagnaan doonaa habkii xukuumadda loo dhisi lahaa oo isbahaysiyada loogu kala habayn lahaa iyada oo barbar-dhac uu ka jiro axsaabta yaryar.\nDariiqyada suuragalka ah waxay noqon karaan ilaa 3:Isbahaysiga buuran “Grosse Koalition” dhexmara, markii 3aad, CDU-SPA, sidii sannadadii 2009kii iyo 2013kii dhacday, amase mid lagu magacaabay “Jamaica” midabka calammada dartood, oo xisbiyada Cdu-Fdp (Liberalka) iyo Cagaarka.\nMidka 3aad, Merkel qudheeda ayaa meesha ka saartay, waana xukuumad ka kooban xisbigeeda Cdu oo markaas noqonaysa mid laga tira badanyahay.\nIn kasta oo natiijadu buurnayn, 2da xisbi ee hadda Xukuumaddu ka koobantahay, Cdu iyo Spa, waxay wali haystaan, haddii ay isu geeyaan xooggooda, aqlabiyadda Barlamaanka, 399 ka mid ah 631ka kursi, laakiin Xisbiga Spa waxaa laga yaabaa in uusan oggolaan oo mucarad isu baddelo.


Wararkii ugu dambeeyey ee Beesha Leel Kase oo Wado Qorsh ay ku…. – Shabakadda Puntland FM\nYou are here: Home WARARKA MAANTA Wararkii ugu dambeeyey ee Beesha Leel Kase oo Wado Qorsh ay ku….\nWararkii ugu dambeeyey ee Beesha Leel Kase oo Wado Qorsh ay ku….\nWararka naga soo gaaraya Degmada Bursaalax ee Gobalka Mudug, ayaa Sheegaya in Xiisad Beeleed ay ka taagan tahay Degmadaasi, Iyadoona Saacadihii la soo dhaafay ay jirtay Cabsi soo Food saartay Dadka Shacabka ah, kuwaasi oo ka baqaya in lagu dul dagaalamo.\nXiisadan ka taagan Degmada Bursaalax ayaa ka dhalatay Dil Askar ka tirsan Ciidamada Difaaca Puntland ay u geysteen Taliyihii Qeybta Booliska Degmada Goldogob ee Gobalka Mudug, kaddib Markii lagu amray in ay qabtaan Gaari uu watay Taliyaha oo laga gudbiyay Xog Khaldan ka Gadaal Markii uu ka soo baramuudeeyay Goobaha lagu Hubiyo amaanka.\nGaroowe.net ayaa horey u shaacisay in Beesha uu ka dhashay Taliye C/xamiid (Leelkase), ay ka biyo diideen in Kiiska Dilka taliyaha ay Dowladdu la wareegto Maadama Taliyaha la dilay Askarta wax dishayba ay ka tirsanaayeen Ciidamada Difaaca Dowladda Puntland.


Raggii ka dambeeyay qaraxyadii Baydhabo oo la qabtay – Mareeg.com somalia, World News and Opinion.\nGuddoomiyaha degmada Baydhabo ee xarunta gobolka Baay, C/laahi Cali Watiin, oo la hadlay barnaamijka faaqidaada oo ka baxa Radio Muqdisho ayaa xaqiijiyay in ciidanka amniga ee dowlad goboleedka koonfur galbeed Soomaaliya ay gacanta ku dhigeen raggii soo abaabulay qaraxyadii shalay galab ka dhacay bartamaha Baydhabo.\nWatiin, ayaa intaa ku daray in baaritaano habeenimadii magaalada laga sameeyay lagu ogaaday in mid kamid ah geerishyada ku yaala magaalada laga soo abaabuley isla markaana ragga gacanta lagu dhigay qaarkood ay qirteen falkaas in ay ka dambeeyeen.\nC/laahi Cali Watiin, guddoomiyaha degmada Baydhabo, ayaa sidoo kale sheegay in ragga la qabtay ay tiradooda u dhaxeyso 6-7 isla markaana hadda ay gacanta ku hayaan ciidanka nabad sugidda koofur galbeed Soomaaliya.\nMagaalada Baydhabo, ayaa shalay casir liiqii waxaa ka dhacay qaraxyo khasaare xoogan u geystay dad badan oo shacabka ah kuwaas oo aan wax dambi ah gelin,hase yeeshee maleeshiyaadka nabad diidka ah ayaa had iyo jeer waxaa ay u jeedkoodu yahay in ay dhibaateeyaan shacabka Soomaaliyeed ee muslim ah.


HomeTURKEYGobolka Waqooyi Bari44 MalatyaHawlaha Isbeddelka Isbeddelka ayaa ka bilaabmay Altınkayı Boulevard\n09 / 10 / 2019 Levent Elmastaş 44 Malatya, Gobolka Waqooyi Bari, GUUD, WADADA, TURKEY 0\nAltinkayisi boulevard daraasadaha is-beddelka is-weydaarsiga ayaa bilaabmay\nDowlada Hoose ee Magaaladu Malatya waxay ku hawlantahay isbadal, isbadal iyo dib u cusbooneysiin howlo ku saabsan Dahabka "Abricot Boulevard", oo ah boulevard ugu weyn Malatya, kaasoo isku xira Tecde iyo Isgoyska Maşti.\n3.3 kilomitir oo dherer ah, ballac mitir 50 ah oo ah Xariga Dahabka Dahabka ah ka hor inta aan la gaarin qaybta xNUMX kilomitir oo loo sii galayo meel ku habboon Magaalada Magaalo-weyn, qeybta harsan ee kiloomitir 1.1 ayaa bilaabey howlo hakinta.\nDuqa Magaalada Selahattin Gürkan, Abaalmarinta khudaarta dahabiga ah iyo indha indheynta, wuxuu sameeyay bayaan ku saabsan shaqada la qaban doono. Kuxigeenka Xoghayaha Guud Latif Okyay iyo qaar ka mid ah madaxda waaxyaha iyo maareeyayaasha waaxda ayaa booqashada ku wehelisay.\nMehmet Mert, Madaxa Dhismaha Wadooyinka iyo Isuduwidda Kaabayaasha Wadooyinka, wuxuu cadeeyay inay bilaabeen inay ka shaqeeyaan Wadada Dahabiga ah ee loo yaqaan 'Golden Apricot Boulevard' oo kamid ah wadooyinka inta badan loo adeegsado Malatya marka laga hadlayo wareejinta gawaarida ilaa maalintii la furay. Waxaan hadda sameynay taxane PMT kahor asphalt. 2.2 wuxuu furi doonaa jidkeenna taraafikada inta lagu jiro maalinta. ”\nGürkan: Dhismahayagu wuxuu yeelan doonaa muuqaal aad u qurux badan ka dib muuqaalka muuqaalka\nDuqa magaalada Selahattin Gürkan wuxuu sharraxay inay bilaabeen inay ka shaqeeyaan samaynta khudaarta dahabka ah ee loo yaqaan '' Apricot Boulevard 'oo ku habboon Malatya wuxuuna yidhi, ık Waxaan qorshaynay jidadkeenna boulevard sida bixitaanka 3 iyo imaatinka 3. Sida ugu dhakhsaha badan maalmaha 15, waxaan halkan ku dhammayn doonnaa shaqooyinka loo yaqaan "asphalt". Waxaan si xasaasi ah u nahay bilowga shaqada iyo waqtiga dhameystirka. Maaddaama aannaan dooneynin in muwaadiniinteenna ay si xun u saameeyaan daraasadahaan, waxaan u nugleeynaa arrintan Lug-lugaynta, laydhka, muuqaalka dhirta, shaqo dhexdhexaadka ah ayaa dhowaan la bilaabi doonaa. Waxaan ka shaqeyneynaa abuurida geedo aan biyo badan ugu baahneyn dhex-dhexaadkayaga. Dhismahayagu wuxuu lahaan doonaa muuqaal aad u qurux badan oo leh muuqaalka muuqaalka.\nMarka dhammaan wadooyinka ka shaqeeya gobolkan ay dhamaadaan, muwaadiniinteenu aad bey u degi doonaan\nIsagoo carabka ku adkeeyay in khudaarta Dahabka ah lagu xiri doono Saray Bosna Street laguna xiri doono Fahri Kayahan Boulevard, Duqa Magaalada Gürkan ayaa yiri, “Boulevard-kayagu wuxuu ku xiraa Mıhlıdut Street. Si aan uga dhigno qulqulka socodka taraafikada, waxaan ku sameynay isgoys qurux badan isgoyska Altınkayı-Güngör-Mıhlıdut. Xariiqda ugu weyn ee gobolkan waa Sinaanta Dahabka, marka aan ku xirno Saray Bosna Street oo aan u furney dhanka galbeed, waxaan ku haysan doonaa wado cusub jihada bari-galbeed. Tani waxay fududeyn doontaa isu socodka magaalada oo dhinaca galbeed ee wadada giraanta. Boulevard-kayagu sidoo kale waa mid ka mid ah isku xirka ugu weyn ee wadada South Belt. Marka dhammaan waddooyinka ka shaqeeya gobolkaan la dhammeeyo, muwaadiniinteennu aad bay u xasilloonaan doonaan ”.\nIsbedelka 'Altiparmak' ee 'railroad' 06 / 11 / 2012 Duqa magaalada Bursa Altepe, T1 oo baaritaan ku sameeynaya Subparmak baaritaanka, shaqada ayaa la dhammeyn doonaa maalinta 20 ka dib wajiga Altiparmak uu si buuxda u bedelayo, ayuu yiri. Khadadka tareenka, oo billaabay muddadan, ayaa xarumaha tareenku ku xirnaan doonaan dhammaan degmooyinka oo ku nuuxnuuxsanaya in duqa magaalada Metropolitan Recep Altepe, oo ah midka ugu muhiimsan codsiyada T-1 ee waqtiga ugu gaaban si loo dhamaystiro wajiga lixaad ee jawiga, ayaa sheegay in ay ku bixiyeen shaqooyin culus. T-1 line Stadium Stadium, Arbacada Arbacada iyo Darmstad Street kadib markii uu bilowday marxuumka ayaa xusuusiyay in shaqada bilaabatay Altepe, 60'lık boqolkiiba waddada la dhigay jidadka, ayuu yiri. Duqa magaalada Boorama, oo bilowday todobaad ka hor ...\nIsbedelka 'Altiparmak' ee 'railroad' 06 / 11 / 2012 Duqa magaalada Bursa Altepe, T1 oo baaritaan ku sameeynaya Subparmak baaritaanka, shaqada ayaa la dhammeyn doonaa maalinta 20 ka dib wajiga Altiparmak uu si buuxda u bedelayo, ayuu yiri. Khadadka tareenka, oo billaabay muddadan, ayaa xarumaha tareenku ku xirnaan doonaan dhammaan degmooyinka oo ku nuuxnuuxsanaya in duqa magaalada Metropolitan Recep Altepe, oo ah midka ugu muhiimsan codsiyada T-1 ee waqtiga ugu gaaban si loo dhamaystiro wajiga lixaad ee jawiga, ayaa sheegay in ay ku bixiyeen shaqooyin culus. T-1 line Stadium Stadium, Arbacada Arbacada iyo Darmstad Street kadib markii uu bilowday marxuumka ayaa xusuusiyay in shaqada bilaabatay Altepe, 60'lık boqolkiiba waddada la dhigay jidadka, ayuu yiri. Duqa magaalada Altepe, "Hal todobaad ...\nOgeysiiska Qandaraaska: KAYAŞ-IRMAK-KIRIKKALE - Qalabka korontada ee KETA 16 / 04 / 2012 Kayaş - River - KIRIKKALE - hubisay electrification sameeyey TC Tareennada State Agaasinka Guud (TCDD) Kayaş - River - Kırıkkale - Cetinkaya dhismeedka electrification shaqada dhismaha 4734 No. waxaa lagu Abaal marin by nidaamka furan by 19 qodobka sharciga soo iibsiga dowladeed. Macluumaad faahfaahsan oo ku saabsan gundhigga hoos ku qoran. Number Diiwaangelinta dhaylo ah: 2012 / 37411 1-Maamulka a) Cinwaanka: TALATPAŞA BULVARI NO: 3 06330 gar ALTINDAĞ-ANKARA b) Telephone iyo lambarka fax: 3123090515-239, 4139, 4409 - 3123115305 c) E-Mail Address: wax @ TCDD. gov.t waa saddex) gundhigga lagu arki karaa cinwaanka internetka: https: //ekap.kik.gov.tr/ekap / ...\nHubisay-Edirne wajiga dayrta ee LINE-HORASAN Köprüköy XARUMAHAHA KM.1223 + + 0000 1225-500 DHEXEEYA HAGAAJINTA KAABAYAASHA curdan SHAQADA 03 / 08 / 2012 Xaraashi mas'uulka ah: İsmail Karahan Manager Auction Phone: Maareeyaha Auction 346221 70 00 / 4171 Fax: 346 221 32 54 Cilaan Date: 23.07.2012 00: 00: 00 Auction Date: 14.08.2012 00: 00: 00-10: 30 Qiimaha faahfaahinta: 100,00-TL Habka curdan: shaqeeyaa Subject curdan: Dhismaha daabacaan Diiwaangelinta No: 2012 / 90098 Mail: tcddsivasyolmd@hotmail.co HAGAAJINTA KAABAYAASHA OGEYSIIS IIBSIGA GANACSI JAMHUURIYADDA GUUD Agaasinka xadiidka dawladda (TCDD) 4. REGION Road Agaasinka hubisay-Edirne LINE The wajiga dayrta Köprüköy-HORASAN XARUMAHAHA KM.1223 + 0000-1225 + 500 DHEXEEYA HAGAAJINTA KAABAYAASHA shaqada dhismaha 4734 No. waxaa lagu Abaal marin by nidaamka furan by 19 qodobka sharciga soo iibsiga dowladeed. Macluumaad faahfaahsan oo ku saabsan gundhigga hoos ku qoran. Number Diiwaangelinta dhaylo ah: 2012 / 90098 1-Maamulka a) Cinwaanka: Muhsin Yazicioglu BULVARI NO: 2 SÝVAS ...\nUdem Hak-Sen Zonguldak Gobolka Sener Yalcinkaya 26 / 05 / 2018 Gaadiidka iyo Midowga Railway Workers '(Ude waxaan Hak-Sen) Madaxweynaha Zonguldak, adeeg fiican iyo Sarkaalka Movement guusha ayaa loo xil saaray in ay Sener Yalcinkaya. Ude waxaan Hak-Sen, taageerayaasha urur ama xisbi siyaasadeed ee ma dhalaalin ama amarada olmayacaktır ee Ururada Mecucut lagag xisaabtanka joogi off mawduuca, oo inta badan maxaa yeelay, waxay yihiin hawlaha la siyaasadeeyay oo tusay dhererka in haad oo kala duwan ayaa la Laakiin Ude waxaan Hakan waxaad u socota si ay had iyo jeer qaado shaqaalaha iyo xal u hesho dhibaatooyinka ay ka heli. Yalcinkaya Sen Zonguldak walaalkeen, Madaxweynaha our la our Head Regional kale ee Trade Unions madaxweynaha mar dambe ma yeelan doonaan wax shaki ah in shuruudaha. Zonguldak Madaxweynaha Turkiga iyo Z\nIsbedelka 'Altiparmak' ee 'railroad'\nHubisay-Edirne wajiga dayrta ee LINE-HORASAN Köprüköy XARUMAHAHA KM.1223 + + 0000 1225-500 DHEXEEYA HAGAAJINTA KAABAYAASHA curdan SHAQADA\nSaxiixay waddada Dubrovnik\nAhmet Emin Yilmaz: Boosaaso, taraamku wuu baxay, isbadalku wuu bilaabmayaa\nSüleyman Yıldız: Hannaanka Isbedelka ee TCDD


Xildhibaan Mahad Salaad: Laba Maxamed wada siman - Caasimada Online\nHome Warar Xildhibaan Mahad Salaad: Laba Maxamed wada siman\nXildhibaan Mahad Salaad: Laba Maxamed wada siman\nMuqdisho (Caasimada Online) – Xildhibaan Mahad Salaad oo ka tirsan golaha shacabka ayaa madaxweyne Farmaajo si weyn ugu dhaliilay inuu hub faro badan ka dejiyay degmada Beledxaawo ee Xuduudka Soomaaliya iyo Kenya, halkaas oo dhawaan la geeyay ciidamo nooc cusub ah.\nHubkan cusub oo isugu jira qoryaha AK-47, BKM iyo Garneylo ayaa loo qeybiyey ciidamo badan oo maalintii Isniintii ay dowladda federaalka ka dejisay garoonka Doolow ee gobolka Gedo.\nMahad Salaad ayaa sheegay in xiligan loo baahneyn in hub laga dejiyo Gedo, wuxuuna ku tilmaamay qorshe cusub oo madaxweyne Farmaajo ku naasnuujinayo Qoys gaar ah hubkii iyo hantidii Qaranka, sida uu hadalka u dhigay.\nSidoo kale waxa uu sheegay in hubkaasi ay mudneyd in qeyb kamid ah laga dejiyo Galmudug, si ay iskaga xoreeyso buu yiri Al-Shabaab, oo maalmihii u dambeeyay ay faro ba’an ku hayeen dagaal yahanada Al-Shabaab.\nCiidamada loo qeybiyay hubka oo dareyskoodu ka duwan yahay ciidamada kale ayaa waxay ku lebisan yihiin dhar cagaaran, iyada oo ay soo baxayaan warar sheegay inay yihiin ciidamadii qarsoodiga ahaa ee lagu soo tababaray dalka Eritrea.\n“Hubka Farmaajo maalin walba Gedo u daabulayo Galmudug muu wax ka siiyo Shabaabka ha isaga xoraysee. Qoys hubkii iyo hantidii Qaranka lagu naasnuujiyo Soomaali horay ayay u soo aragtay, lamana mahdin ee Maxamed Farmaajo haloo sheego!” ayuu Mahad Salaad ku yiri qoraal uu soo dhigay bartiisa Facebook.\nWaxa uu intaas kusii daray “Labo Maxamed maalmahaa u kala duwan, magacoo la badasho iyo maqsuudkana ka wada siman!”.\nHadalkan ayaa imanaya xili ay dowladda federaalka ay hub badan ka dejisay gobolka Gedo, halkaas oo loogu qeybiyay Ciidamo nooc cusub ah oo horey u geysay deegaankaas, kuwaasi oo loo sii daad-gureeyay xuduudka Soomaaliya iyo Kenya ee Beledxaawo oo ay ka howl-geli doonaan.


Sheeko Xariir .. Dhurwaagi Doqon-nimada Iyo Hunguri-xumida Isku Darsaday Oo Dabin Dawaco Ku Dhintay\nDawaco ayaa beri beryaha ka mid ah Ari fara badan reero meel deggan ka cuni jirtey .. Arigaas oo Riyo iyo idaba lahaa. Maalintii dambe ayay reerihii isu yimaaddeen waxay ka wada arrinsadeen siday Dawacada dhibta badan iskaga dili-lahaayeen.\nDadkii ayaa talo ku gaaray in dabin Dawacada loo dhigo. Dawacadii waxay ku dhacday dabinkii loo dhigey, Waxaa Dawacadii lagu xirey geed jiridiisa si looga aarsadana waxaa talo lagu gaaray in dab lagu dhex rido.\nDadkii baa qoryo aad u badan oo xaabo ah u soo gurtay. God aad u weyn oo laga qodey geedkii Dawacada lagu xirey agtiisa ayaa xaabadii laga buuxshey. Markaas baa dadkii xaabadii dab ku huriyey oo isku wargeliyey, “Aynnu isaga tagno, oo marka dabku uu aad u shidmo ku soo noqono oo Dawacada ku dhex tuurno.”\nDhurwaagi aad u gaajaysan ayaa maqlay cidii Dawacada. Markaas ayuu soo orday oo is yiri: “Aad ka eryatid neefka ay maanta Dawacadu dilootey”. Waraabihii wuxuu u yimi iyadii waa dawacadiye oo geed ku xirxiran .. Intuu yaabay ayuu ku yiri, “Naa Dayo, yaa geedka kugu xirxirey?”\nWaxay ku tiri: “Adeerkay ayaa igu xirey.” “ Oo muxuu kuugu xirey?” dhurwaagi ayaa weyddiiyey.\nDayo ayaa ku warcelisey, “Adeerkay aad buu ii jecelyahay. Wuxuu arkay in aan caato ahay, Wuxuu markaa ii qalay Wan weyn oo aad u buuran. Dabkaasna Wankaas ayaa lagu karin-doonaa. Aniguna waan diiddanahay in aan cuno Wankaas buuran, waayo gaajo ima hayso oo maal-mahan oo dhan ayaan Hilib cunayay, oo waxaan ka cabsanayaa inaan calool-xanuun ka qaado. Markii aan damcay in aan ka tagana, intuu i soo qabtay ayuu geedkan igu xirey oo khasab damcay in uu igu cunsiiyo. Markaan hilibkii cuni kari waayayna wuu i diley.”\nDhurwaagii ayaa intuu afka aad u kala qabtay, illayn waa wax Hilib iyo Baruur jecele, yiri: “Ihi! ihi! ihi! Xariga ayaan kaa furayaaye, aniga geedka igu xir, si aan hilibkaas u cuno adiguna uga nabadgasho.”\nMarkii dadkii meeshi Dawacadu ku xirnayd ku soo noqdeen, si ay iyada dabka ugu dhex tuuraan, waxay u yimaaddeen dhurwaagi oo geedkii ku xiran.\nDadkii ayaa intay ashqaraareen yiri: “War dhurwaa meedey Dawacadii?” Markaas ayuu yiri, “Aniga ayaa xarigii ka furay oo way tagtay.” “Oo maxaad uga furtay?” ayay ku yiraahdeen.\nDhurwaagii wuxuu ku jawaabay: “Waxay Dawacadu i tiri, ‘aniga gaajo ima hayso, ee hilibka la ii keeni doono adigu cun." Kolkaas ayay dadkii oo careysan dhurwaagi dabkii ku rideen.\nWaxaa la wariyey in Dhurwaagii doqon-nimada iyo hunguri-xumada isku darsaday uu qaabkaas ku dhintey.


Sirdoonka Atoobiya oo Been Dhoob-Dhooba Dhigay Warbaahintooda – Rasaasa News\nJijiga, Oct 31, 2014 – Qoramadan waxaan u soo qaatay kolkii aan arkay in dad badan ay shakigalisay wabixin uu qoray sirdoonka Atoobiya oo ku maxaabsaday qoraal ay qortay kooxda la socodka xakamaynta hubka ee Somaliya iyo Eritrea.\nXukuumada haatan ka arimisa Atoobiya ayaa muddo 24 sano ah qori caaradi ku haysata talada dalka, taas oo dunida tusta dastuur qurux badan oo ku kooban buugta, waxayna sheegtaa in ay tahay xukuumad talada dadwaynuhu leeyahay [dimocracy]. Arimahaas oo ayna waxba ka jirin.\nDunida oo maanta ayna waxba ka qarsoonayn, ayaa sanad walba Atoobiya galisa safka hore ee dalalka uu tacadiga ugu badan ka dhaco. Waxbana kama qabato eedaha loo jeediyo, wayba uga dartaa shacabka.\nWarbixintii ugu dambaysay ee Golaha Amaanku soo saaray October 22, 2014 ayaa lagu eedeeyey Atoobiya in ay gaysato dambiyo ka dhan ah dadka. Warbixintu meelaha ugu daran waxay ku sheegtay Qoomiyada Oromada iyo Somali-Ogaden. Warbixintu waxay sheegtay in boqolaal ruux oo shacab ah ay xukun la,aan xabsi ku jiraan, lama oga bay tidhi warbixintu xaalada ay ku sugan yihiin maxaabiistu.\nDhawr goor oo hore waxay Hayyada xuquuqda aduunku wax ka qortay in maleeshiyada Liyuu Boolisku ay dhibaatooyin xun ku hayaan shacabka Somalida-Ogadeeniya; kuwaas oo isugu jira kufsi, dhac, xadhig iyo dil.\nDawlada Atoobiya waxay caado ka dhigtay in warbixin kasta oo Hayyadaha caalamku ku eedeeyaan intii ay wax ka qaban lahayd eedaha, waxay saartaa gudi diyaariya qoraal been abuur ah oo ay ku sheegto in ay soo saartay isla hayyadahaasi. Qoraaladaas oo ay ugu talo gasho in ay ku habaabiso dadka aan dhabta la socon iyo dadkeeda oo ay ka xidhay ilaha wararka aduubka.\nDhawaan waxay ku qortay bogeeda internetka ee la yidhaahdo hornaffair warbin dheer oo ay ku sheegtay in Golaha Amaanka UN-tu ka soo saaray wabixin jabhada ONLF kuna sheegay in ay tahay Jabhadu argagixiso. Warbixintaa waxaa qoray sirdoonkeeda, wayaabo badan oo ku jira ayaa hore loogu qoray bogageeda internetka. Waxaa kale oo warbixinta ku jira waraysiyo ay ka qaadeen sirdoonka Atoobiya dad maxaabiis ah oo ay bilowgii sanadkan ka soo afduubtay dalka Kenya.\nWabixinta dhabta ah ee Golaha Amaanku kooxda la socodka ilaalinta hubka Soomaaliya iyo Eritearia ka qortay waxaa la soo saaray October 15, 2014. Wabixintaas waxaa ku jira hal jumlad oo ah in Eritrea ay hub siiso Ogaden National Liberation Front [ONLF] iyo Tigray People Dimocratic Movement [TPDM].\nHoray Atoobiya waxay u badashay warbixin ay hayyada Xuquuqda dadku ka diyaarisay Satellite-ka kaas oo ay ciidamada Atoobiya ku gubeen tuulooyin badan iyo wadar dil dad shacabka sanakii 2008.\nWarbixinada been abuurka ah ee ay diyaariyaan sirdoonka Atoobiya kolka ay ka gadmi waayaan aduunka, waxaa dib loogu ciqaaba madaxda sirdoonka sida Welde Mariam oo hore u ahaan jiray taliye sare oo ahaa sirdoonka Atoobiya oo qoray book uu ugu magac daray Argagixisada Geeska Afrika.\nONLF waa gobonimodoon dagaal kula jira gumaysiga Atoobiya in ka badan qarni. ONLF- Xubnaheeda iyo taageerayaasheedu waxay ka hawlgalaan America, Yurub, Australia iyo Afrika. Waxayna kuwa badan oo ka mid ah haystaan dhalashooyin reer galbeed ah, kuwaas oo kula doodi kara Atoobiya golayaasha caalamka.\nDoorasha Madaxtinimada Dalka Itoobiya oo Lashaaciyay Xiliga la qaban doono!


Nuxurka Madaxweynaha ee Shir Madaxeedka Dalalka Jaamacadda Carabta iyo Midowga Yurub | Somalisan.com\nHome Afsomali Nuxurka Madaxweynaha ee Shir Madaxeedka Dalalka Jaamacadda Carabta iyo Midowga Yurub\nNuxurka Madaxweynaha ee Shir Madaxeedka Dalalka Jaamacadda Carabta iyo Midowga Yurub\nWaxaan Dowladda Jamhuuriyadda Carbeed ee Masar uga mahadcelinayaa martisoorka heerkiisu sarreeyo ee aniga iyo wafdigayga na loo fidiyey iyo inay martigelisay wadahadalladan taariikhiga ah ee ku aaddan mustaqbalka iskaashiga dalalka Jaamacadda Carabta iyo MidowgaYurub.\nCinwaanka Shirka “Maalgelinta Xasiloonideenna” waa mid wakhtigan la jaanqaadaya maadaaama oo uu caalamku uu si xawli ah isu beddelayo. Dalalka Carabta iyo Midowga Yurubba waxay waajahayaan caqabado ay wadaagaan oo la xiriira amni darrada, dhaqaale xumada, tahriibkaiyo dhibaatada deegaanka. Caqabadahani waa kuwo caalami ah oo aan hal dal keligiis wax ka qaban karin—si kasta oo uu hodon u yahay ama u diyaarsan yahay. Sidaasi awgeed, iskaashiga dalalka Carabta iyo Midowga Yurub waxa uu muhiim u yahay xallinta caqabahancaalamiga ah. Iskaashigeenna laba-geesoodka ahi waa inuu ahaadaa mid ay hagayso aragti iyo ujeeddo guud isla markaana ku salaysan natiijooyin waxtar u leh shucuubteenna iyo caalamka intiisa kale.\nWaxaan ku kalsoonahay inaan caqabad kasta ka gudbi karno, kana faa’idaysan karno fursadaha waaweyn ee ina horyaalla haddii aan si dhaw isula shaqayno. Innaga oo wadajirna, iskaashi waxtar lehna ina dhex yaallo waxay ka dhigan tahay inaan xooggannahay, iskuxirannahay, sidii horena ka hodonsannay. Kani waa maalgashiga ugu weyn ee aan ku samayn karno xasiloonideenna mustaqbalka iyo barwaaqada guud.\nPrevious articleMadaxweyne Farmaajo oo SIyaabo kala duwan ula kulmay Madaxda dalalka Ciraaq, Sweden iyo Talyaaniga (DAAWO SAWIRADA)\nNext articlePresident Farmajo’s Speech at the LAS-AU Summit\nCiidamo uu wato Faarax Kooshin oo alshabaab dagaal ku Galay inta u dhaxayso maxaas...\nRaiisal wasaare Xasan Cali Kheyre oo si rasmi ah xilkii ugala wareegay ccc sharma...\nsomalisannews - March 2, 2017


Allgedo.com » Xildhibaan Max,ed Cabdi Afeey “Shariif Sheekh Axmed ma mudna in la aflagaadeeyo”\nHome » News » Xildhibaan Max,ed Cabdi Afeey “Shariif Sheekh Axmed ma mudna in la aflagaadeeyo” Print here| By: allgedo.com:\nJawaabaha waa la xiray Xildhibaan Maxamed Cabdi Afeey oo ka mid ah Xildhibaanada Dalka Kenya ayaa wax laga xumaado ku tilmaamay eedeyntii Wasiirka Arimaha Dibada ee Kenya ujeediyay Madaxweynihi Hore ee Soomaaliya Shariif Sh Axmed ee ku aadanayd inu ka dambeyay Qaraxii ka dhacay Hotelka Jazera uu Daganaa maxdaeynaha Somaliya Xasan Sh Max,uud .\nMax,ed Cabdi Afeey ayaa waxaa uu tilmaamay in Hadalkaasi uu yahay mid u ugooni ah wasiirka oo aan Dowlada Kenya shaqo ku lahayn waxaana u cadeyay in Dowlada Kenya ay hadalkaasi ka bixin doonto raali galin rasmi ah si aan mugdi loo galin xiriirka ka dhaxeya Soomalia iyo Kenya .\n”Waxaan ka mid ahaa wafdigii tagay Xamar ee la socday Wasiirka Arimaha Dibada ee Kenya Markii uu Qaraxa Dhacayna waxaa inoo yimid Madaxweyne Shariif oo wax inaga weydiyay Xaaladeena marka ma ahan inaan Xumaan ku badalno Booqashada Madaxweynihi Hore ee Soomaaliya Shariif Sh Axmed uu ku egayay xaaladeena sida ay tahay markii uu Qaraxa dhacay , marka hadii uu ka dambayn lahaa ma hotelka ayuu inoogu iman lahaa ayuu hadalkisa sii Raaciyay Xildhibaan Max,ed Cabdi Afeey .\nShalay ayey ahayd markii wasiirka Arimaha Dibada ee Kenya Mr. Ongera uu ku edeyay Qaraxii ka dhacay Hotelka Jazera inuu ku lug lahaa madaxweynihi hore ee soomaaliya Shariif Sh Axmed iyada oo hadalkaasi uu dhalaiyay muran xoogan ka dhex dhashay dowladaha soomaaliya iyo Kenya .\nCuamar Cali Maxamed, Muqdisho, Soomaaliya.


Guddida Wadahadalada Somalia Iyo Somaliland Oo Kulan La Qaadanaya Dadka Aaminsan Fekerka Soomaaliweyn Iyo Qorshaha Xukuumadda Uga Meel Yaal | Aftahan News\nGuddida Wadahadalada Somalia Iyo Somaliland Oo Kulan La Qaadanaya Dadka Aaminsan Fekerka Soomaaliweyn Iyo Qorshaha Xukuumadda Uga Meel Yaal\nHargeysa, (Aftahannews)-Gudida Wadahadaladda Somalia iyo Somaliland, ayaa ardayda ku dhaqan dalka Turkiga ku qancinaya in Somaliland laga dhaadhiciyo in markale la midoobaan umadda Soomaaliyeed. Islamarkaanna kulankan waxa dhiig-joogin ama qaban-qaabadiisa samaysay hay’adda cilmi-baadhista Geeska Afrika ee loo yaqaanno (Dad).\nGuddiga oo maalmihii la soo dhaafay xog-ururin ku samaynayay dadka aaminsan fekerka Soomaaliwayne ee aan jeclayn jiritaanka iyo nabadda ka hanna-qaaday Somaliland, guddidan ayaa iska dab-qaaday dalalka Geneva, Switzerland.\nGuddigan oo uu hogaaminayey Gudoomiyaha guddiga xildhibaan Cabdullahi Sheekh Ismaaciil ayaa waxaa ka mid ah xildhibaan Cali Jaamac Jangali, General Axmed Jaamac iyo Dr. Caburaxman Baadiyow.\nKulanka Gudidu la yeesheen ardayda Turkiga ayay ku sheegeen inuu ahaa mid si weyn loogu dooday, soona jeediyay tallooyin wax ku ool ah.\nXukuumadda Somaliland ayaa horre iyo danbaysaba ugu dooday in aanay wadahadaladaasi ka mid noqon dad ka soo jeedda Somaliland. Balse xukuumadda taagta-daran ee Soomaaliya ayaa wali fekerkeedda wadahadaladda waxba ka bedelin oo ku dhegan mowqifkeedda.\nSidoo kale, Bishii February 13-keedii ayay ahayd markii Madaxweyne Farmaajo ayaa sheegay in loo baahan yahay garowsho, islamarkaana la iska ilaawo wixii xumaa ee dhacay, iyada oo la xidhayo bogga madow, lana furo mid cusub.“Waxaa loo baahan yahay garoowshiyo. Wixii xumaa ee dhacay oo la iska cafiyo, dibna aan u saxno bog kasta oo madow oo taariikhdeenna soo galay. Dhibaatadii loo geystay walaalaha Gobollada Waqooyi ma ahayn mid ku saleysan Koonfur oo Waqooyi ku duushay iyo qabiil midna ee waxa ay ahayd hab dowladeed oo markaas jiray,” ayuu yidhi Farmaajo waxaanu hadalkiisii sii raaciyey\n“Anigoo ah Madaxweynihii Qaranka waxaan rabaa in aan cudurdaarkaas sameeyo oo raali-gelintaas aan gaadhsiino walaalaheen reer Waqooyi. idinkuna aad ila qaadataan”\nDhinaca kale, Bishii February Madaxweynaha Somaliland ayaa khubad dheer u jeediyey Labadda Gole Qaran, wuxuu sheegay inuu soo dhawaynayo raali-gelinta Farmaajo “13-kii February 2020-ka, Madaxweynaha Soomaaliya ayaa Raali-gelin ka bixiyey xasuuqii ay Dawladdii Somali Democratic Republic u gaysatay Shacabka Somaliland. Marka laga reebo weedha ah, ‘Kuwii Qoryaha Qaatay, iyagana cudurdaar ayaa laga rabaa’, taas oo ah in dambiga loo qaybiyo Dawladdii dhagarta gaysatay iyo shacabkii ka dhiidhiyey Xasuuqa ay Dawladdu waday, waan soo dhawaynayaa raali-galinta, waana tallaabo fiican oo loo qaaday dhinaca nabadda.\nMadaxweynihii Somali Democratic Republic ee wakhtigaasi waxa uu si rasmi ah uga noqday raadintii midnimada Soomaali weyn daba-yaaqadii Qarnigii tagay, waxaanay ku cad yihiin shirarkii uu ku galay magaalooyinka Jabuuti iyo Addis Ababa.”Ayuu yidhi Muuse Biixi


WARBIXIN: Lionel Messi oo laga waayay Liiska 10-ka Laacib ee ugu Wanaagsan Tuurida Laadka Xorta ah/Free Kicks – Gool FM\nWARBIXIN: Lionel Messi oo laga waayay Liiska 10-ka Laacib ee ugu Wanaagsan Tuurida Laadka Xorta ah/Free Kicks\nCR Shariif November 10, 2018\n( Europe ) 10 Nof 2018. Lionel Messi ayaa shan jeer noqday laacibka ugu fiican kubbadda cagta laakiin waxaa jira hal boos uu ku liito xiddiga Barcelona iyo Argentina.\n31-jirkaan ayaa dhaliyay laadka xorta ee ka badan laacib kasta oo ka cayaara shanta horyaal ee ugu waa wayn qaarada yurub, isagoo goolka ku hubsaday 13 mar tan iyo August 2015, laakiin saas ay tahay kuma jiro 10-ka ugu heysta tuurista Laadadka xorta ah tan iyo 2015.\nDhaliyaha ugu goolasha badan taariikhda kooxda Barca ayaa tuuray 134 free-kicks ama laadka xorta ah seddaxdii sano iyo barkii ugu dambeysay taa oo qiimeynteeda saxda ah 9.7 boqolkiiba.\nMagaca sida lama filaankaa kaga soo muuqday kaalinta sare waa laacibka heerka caalami ee Macedonia Enis Bardhi, kasoo dhaliyay lix Bilisoon 25-jeer uu tuuray qiimeynta Laadadkiisana waa 24 boqolkiiba.\nKaliya Messi ayaa dhaliyay Bulusiyoono ka badan xiddiga Levante intii lagu guda jiray kal ciyaareedkii 2017-18.\nLaacibka Atletico Madrid Antoine Griezmann ayaa ku jira kaalinta labaad wuxuuna dhaliyay shan Free kick 23 jeer uu tuuray laadka xorta ah halka booska seddaxaad uu galay ninka Messi ay dhalasho wadaaga yihiin ee Paulo Dybala.\nKaalinta afaraad waxaa ku jira Messi saaxiibka ay isku kooxda yihiin Philippe Coutinho, inkastoo inta badan shanta Free kick uu ka dhaliyay horyaalka Premier League gaar ahaan kooxdiisii hore ee Liverpool.\nMagacyada kale ee 10-ka ugu horreysa laadka xorta ah waxaa kamida dambeedka bidix ee kooxda Hertha Berlin Marvin Plattenhardt waxaana xigga xiddigii sida aadka ugu dhawaaday xagaagii hore inuu ku biiro England ee Nabil Fekir kasoo kamida naadiga Lyon.\nMarkale laacib kamida Juve ayaa kasoo muuqday liiskan waana xiddiga kasoo jeeda Bosnia ee Miralem Pjanic, kasoo siddeed Free kick dhaliyay 42-dii bil ee lasoo dhaafay.\nCayaariyahanka SPAL Federico Viviani ayaa noqday mid kale oo ka socda horyaalka Serie A, ee qeyb ka ah xiddigaha ugu wanaagsan Bilisoonada wuxuu ka sareyaa laacibka ugu qaalisan kubbadda cagta Neymar, kasoo dhaliyay shan Free kick 44 jeer uu isku dayay laadka xorta ah.\nWaxaana ugu dambeyn dhameystiray liiska laacibiinta ugu wanaagsan laadka xorta ah Simone Verdi oo u dheela Napoli.\nLaacibka kale ee shanta mar loo caleemo saaray cayaariyahanka adduunka ee Cristiano Ronaldo ayaa isaguna kamida noqon liiskan wuxuuna kaliya dhaliyay laba Free kick seddaxdii sano ee u dmabeysay.\nNinka heerka caalami ee dalka Portugul ayaa Free kick qurux badan dhaliyay intii lagu guda jiray kulankii 3-3 ay la galeen Spain koobkii adduunka ee dhawaan soo idlaaday, waana kiisii ugu horreeyay uu dhaliyay kaddib 45 mar uu isku dayay tuurida Bilisoonka tartamada waa weyn uu xulkiisa matalay.\nEEG Liiska 10-ka xiddig ee ugu heysta Tuurista Free Kick yada tan iyo bisha Agoosto 2015.\n"Xaalkeenu Maaha sidaad moodo.".\nLaacibkii hore Barcelona oo tilmaamay saddexda kooxood ee xili ciyaareedkan ku guuleysan karta Champions League


Allgedo.com » Duqa Magaalada Muqdisho Tarsan oo sheegay inuusan daacad u ahayn madaxweynihii hore ee Sheekh Shariif ama Xasan Sheekh Maxamuud toona (Dhageyso)\nPrint here| By: allgedo.com: Tuesday, December 4, 2012 // Jawaabaha waa la xiray\nGudoomiyaha Gobolka Banaadir Maxamrrd Axmed Nuur Tarzan ayaa waxaa wareysi gaar ah la yeelatay BBC-da Laanta afka Soomaaliya, waxaana uu kaga hadlay arimo dhowr ah.\nMaxamuud Axmed Nuur Tarzan ayaa la weydiiyay Su’aal ahayd in uu Saaxiib dhow la ahaa Madaxweynihii Dowlada KMG Soomaaliya Mudane Shariif Sheekh Axmed, waxaana uu yiri sidan.\n“Aniga waajib bay igu tahay in madaxweyne kasta oo si doorasho ah ku yimaada in aan u dhawaado lana shaqeeyo, laakiin si gaar ah daacad uguma aheyn Shariiif Sh. Axmed, Xassan Sheekh Maxamuudna u noqonmaayo, hasa yeeshee Shaqadeyda ayaan daacad u ahay”.\nTarzan ayaa sidoo kale la weydiiyay xubinimadii Baarlamaanka ee uu ka tagay, wuxuuna sheegay in Xildhibaan uusan qaban karin xil kale marka laga reebo Wasiir, isaguna wuxuu sheegay inuu taasi uga tagay xilkiisa xildhibaanimo.\nMarki uu madaxweyne Noqday Xasan Sheekh Maxamuud ayaa Tarzan waxaa soo koray culeys , kaasoo ah in xilka laga tuurayo, balse madaxweynihii hore ee DKMG Soomaaliya Shariif ayaa dhex dhexaadin u sameeyay madaxweynaha iyo gudoomiyaha Gobolka.\nWarar hoose oo waxaa jira sheegaya in la kala qaadi doono labada xil ee uu isku hayo Tarzan kuwaasoo kala ah Gudoomiyaha Gobolka iyo Duqa Muqdisho, waxaana xilka Duqa Muqdisho lagu wadaa in xilkaasi loo dhiibo ruux kale.


Soomaaliya oo xustay Maalinta Caalamiga ah ee Wacyigelinta Halista Miinada | UNSOM\n18:48 - 07 Apr\nMuqdisho, 4 Abriil 2019 –Masuuliyiin sare oo ka tirsan Dowladda Federaalka Soomaaliya iyo Hay’adda Qaramada Midoobay u qaabilsan ciribtirka Miinooyinka iyo walxaha qarxa (UNMAS) ayaa munaasabad lagu qabtay caasimadda Soomaaliya ku xusay Maalinta Caalamiga ah ee Wacyigelinta Halista Miinada. Munaasabadda oo ay ka qaybgaleen in ka badan 100 ka qaybgalayaal ayaa lagu soo bandhigay xog walaac leh oo ku saabsan halista isticmaalka sii kordhaya ee walxaha qarxa uu ku hayo dalka.\n“Dhacdooyinka walxaha qarxa ee dilaaga ah isla markaasna tirada badan ee ka dhaca goobaha dadku ku badan yihiin waa arrin murugo leh oo na xusuusineysa darnaanta halista aan wajaheyno,” ayuu yiri Cabdiqaadir Cabdulle Xooshow, oo ah Agaasimaha Guud ee Hay’adda Maareynta Miinooyinka iyo Walxaha Qarxa ee marka magaceeda la soo gaabiyo loo yaqaanno SEMA, taas oo la aasaasay sanadkii 2012 si ay hormuud ugu noqoto dadaallada Dowladda ay ku doonayso inay waddanka ka ciribtirto miinooyinka, haraaga waxyaabaha qarxa iyo halisaha kale ee ku xeeran waxyaabaha qarxa.\nSida ku cad qiyaasaha uu ururiyey Barnaamijka UNMAS ee Soomaaliya, 44 boqolkiiba tirada dhimashada ay sababeen waxyaabaha qarxa waa dad rayid ah, halka 53 dhammaan dhaawacyada ay sababeen waxyaabaha qarxa ay yihiin dad rayid ah.\nXooshow ayaa ballanqaaday inay Soomaaliya sii wadi doonto sare u qaadista badbaadinta dadka rayidka ah iyadoo loo marayo xog is waydaarsi bajin kara weerarrada walxaha qarxa loo adeegsado ee mustaqbalka. Wuxuu kaloo carrabka ku adkeeyey sida dalku uga go’an tahay inuu xoojiyo awoodda qaran ee hab waari kara lagula dagaallami karo halistaas.\nDadkii ka qaybgalay madashii maanta ayaa ogaaday in 37 gooboood oo ay saameeyeen halisaha walxaha qarxa laga aqoonsaday Soomaaliya muddadii lagu jiray 2018. In ka badan 1,400 haraaga waxyaabaha qarxa ee uu reebay dagaalka ayaa sanadkii tegay la burburiyey.\n“Dhabbaha lagu gaari karo Hiigsiga 2030 ee lagu doonayo horumar waara waa inuu noqdaa mid aan lahayn miinooyin, walxaha qarxa iyo haraaga qaraxyada ee ka dhasha dagaalka. Dhammaan dadku waxay xaq u leeyihiin inay ku naalloodaan amni iyaga oo aan ka cabsanayn tallaabadooda xigta,” ayay tiri Qurat-Ul-Ain Sadozai, oo ah Madaxa Barnaamijka UNMAS ee Soomaaliya, iyadoo akhrisay qoraal ay ku matalaysay Xog-Hayaha Guud ee Qaramada Midoobay Antonio Guterres.\nSida ay sheegtay Sadozai, UNMAS waxay kordhisay hawlaha wacyigelinta ee lagu baraarujinayo halista miinada iyo xiriirka bulshada si loo xakameeyo halista ay leeyihiin haraaga qaraxyada ee uu reebay dagaalkii sokeeye ee dheeraa ee ka dhacay Soomaaliya. Ololaha hay’adda QM wuxuu sanadkii 2018 gaaray wadarta 30,438 oo qof.\nHal-ku-dhigga sanadkan ee Maalinta Caalamiga ah ee Wacyigelinta Halista Miinda waa “Dhul nabdoon – Guri nabdoon”, wuxuuna taageerayaa sameynta gaashaanbuur si loo ururiyo deeq lacageed oo lagu taageerayo dadka ka badbaadaby colaadaha hubaysan.\nWasiiru Dowlaha Federaalka ee Amniga Gudaha, Maxamuud Maxamed ‘Boonow’ ayaa ugu baaqay hay’adaha qaabilsan ciribtirka miinooyinka iyo kuwa kale ee hawshan ku shaqada leh inay ka taageeraan Dowladda Federaalka sidii ay ku hirgelin lahayd qorshaha qaran ee loogu talagalay ciribtirka halista waxyaabaha qarxa.\n“Waxaa naga go’an annagoo u mareyna Hay’adda Maareynta Miinooyinka iyo Walxaha Qarxa ee SEMA inaan labo jibbaarno dadaallada aan ku bixinayno badbaadinta, aan ku dhawrayno sharafta, ilaalinayno xuquuqda aadanaha ee Soomaali kasta, isla markaasna aan kaga ilaalinayno dadka Soomaaliyeed halista waxyaabaha qarxa iyo miinooyinka,” ayuu yiri.\nWakiillada hay’adaha bulshada rayidka ah ayaa sidoo kale ka soo qaybgalay madasha. Sayid-Ali Cabdullaahi oo ka socday Golaha Naafada Soomaaliyeed ayaa ku baaqay in la kordhiyo taageerada la siinayo dadka ka badbaada dhacdooyinka qaraxyada la xiriira.\nBarnaamijka UNMAS ee Soomaaliya waxaa ka mid ah taakulayn la siiyo Hawlgalka Midowga Afrika ee Soomaaliya iyo Ciidanka Booliska Soomaaliyeed si loo dhimo halista ay leeyihiin waxyaabaha qarxa.\n Qaramada Midoobay oo ka digtay dhibaatooyin bini'aadanimo ee la xiriira abaarta Soomaaliya\n Casiisa Cali: Waxaan ka shaqeeyaa sidii loo soo celin lahaa dimoqraadiyadda loona xoojin lahaa awoodda haweenka ku nool Soomaaliya


Rajada Dalkiisa Ee Koobka Aduunka & Asensio Oo Kashifay Waxa Uu Sameeyay Marka Uu Zidane Keydka Dhigo %\nDa’yarka dahabiga noqday ee Marcos Asensio, ayaa wuxuu daboolka ka qaaday in mar walba oo uu Zidane, keydka uu geliyo isaga uu dib uga fikiro hadii ay jiraan waxyaabo qalad ah oo uu sameeyo iyo waliba sida uu mar walbo wax wanaagsan usameyn lahaa.\nLaacibkaan oo wadanka Spain udhashay ayaa wuxuu Zidane, unoqday mid muhiim ah, isagoona xitaa kusoo bilaaba kulamada waa weyn, taasoo keentay inuu noqday mid ay la dhacaan wax qabadkiisa taageerayaasha iyo maamulka Spain.\nAsensio, ayaa wuxuu sidoo kale ka hadlay rajada uu wadankiisa ka qabo koobka aduunka ee 2018, kaasoo sanadkaan ka dhici doona wadanka Ruushka wuxuuna cod dheer ku sheegay inay awood uleeyihiin inay ku guuleystaan.\n“Maxaan u awoodi weynay inaan ku guuleysano?” ayuu yiri, Asensio xili uu wareysi siinayay Barnaamijka El Larguero oo ka baxay, Idaacad ku taala wadanka Spain.\n“Waxaan nahay kuwa kalsooni badan ku qaba nafsadooda, waxaana wood uleenahay inaan sameyn wax walba,” ayuu hadalkiisa ku daray\nDhanka kale, mar uu ka hadlay arrinta Zidane iyo isaga ayuu yiri: “Wax badan ayaa bartaan, marka aan dheelayo kulamada waa weyn, waxaana i caawinayo cadaadiska.\n“Mar walba oo aanan dheelin, waxaan isku deyaa inaan dib u fiiriyo hadii ay jiraan waxyaabo qalad ah oo aan sameeyo iyo sida aan wax fiican usameyn karo,” ayuu sii daba dhigay.\n“Zidane wuxuu hadda yahay mid kalsooni badan iigu qaba aniga – Hada weerarkeena iyo daafaceena waa mid wanaagsan, waxaana dooneynaa inaan sii wadno sidaan oo kale,” ayuu hadalkiisa kusoo gaba gabeeyay, Marcos Asensio.\nSikastaba, Marcos Asensio ayaa wuxuu hadda kamid ah yahay liiska ciyaartoyda ee wadanka Spain, kuwaasoo ciyaaraha saaxibnimo la dheeli doonta maalmaha soo aadan wadamada kala ah: Argentina iyo waliba Jarmalka.


Shilalka Diyaaradaha Ee Adduunka Ka Dhacay Shantii Sannadood Ee U Dambeeyey - Waadinews | Somali News and Entertainments | Waadinews | Somali News and Entertainments\nMarch 12, 2019 | Published by: khadar\nHalkan waxaan idinkula wadaagi doonaa shilalkii diyaaradeed ee dunida ka dhacay Shantii sannadood ee u dambeeyey. Shilalkii diyaaradaha ee dhacay sannadkii 2018: 1) 29-kii October, 2018, diyaarad Boeing nooceedu yahay Max37 ayaa ku burburtay badda Java wax yar uun kaddib markii ay ka haadday garoonka diyaaradaha ee caasimadda Indonisia ee Jakarta.\nWaxaana ku dhintay dhammaan dadkii saarnaa oo tiradoodu dhammayd 189 ruux, Shilkaas waxaa loo aaneeyey cilad farsamo. 2) 18-kii May, 2018 Waxaa dhacday diyaarad nooceedu yahay Boeing 737 wax yar uun kaddib markii ay ka duushay garoonka caalamiga ah ee Jose Marti oo ku yaalla Havana, waxaa ku dhintay 112 waxaana ka badbaaday hal ruux.\n3) 11-kii April, 2018 Diyaarad milatari ayaa burburtay markii ay ka kacday duleedka caasimadda Aljeeriya, waxaa ku leeday 257 ruux oo ay ka mid yihiin shaqaalihii diyaaradda, dadka dhintay ayaa u badnaa askar iyo qoysaskoodii. 4) 12-kii March, 2018 diyaarad ayaa burburtay markii ay ka dagaysay garoonka Kathmandu, Waxay sidday 71 rakaab ah iyo shaqaalaheedii waxaana ku dhintay in ka badan 50 ruux.\n5) 18-February, 2018 diyaarad nooceedu yahay Airman Airlines ATR ayaa ku dhacday Iiraan, waxaa ku dhintay 66 ruux. 6) 11- February, 2018 diyaarad Ruushku leeyahay ayaa burburtay waxyar uun kaddib markii ay ka duushay madaar ku yaalla Moscow, waxaa saarnaa 71 ruux.\nSannadkii 2017 waxa uu ahaa sannadkii ugu badbaadada badnaa dhinaca shilalka diyaaradaha waayo ma dhicin wax shil-diyaaradeed ahi. Shilalkii diyaaradaha ee dhacay sannadkii 2016: 1) 25-kii December 2016, Diyaarad sidday askar, iyo fannaaniin iyo saxafiyiin doonayey in ay soo maaweeliyaan ciidanka Ruushka ee ku sugan Suuriya ayaa dhacday waxyar uun kaddib markii ay ka duushay garoon u dhaw magaalada Sochi.\nWaxaa ku halaagsamay dhammaan dadkii saarnaa oo tiradoodu gaadhaysay 92 ruux. 2) 7-dii December, 2016, diyaarad ay leedahay shirkadda duulimaadyada Pakistan ayaa ku burburtay Waqooyiga dalkaas waxaa ku dhintay 48 ruux oo saarnaa.\n3) 28-dii November, 2016, Shidaalkii ayaa ka dhammaaday diyaarad sidday koox kubbadeed u dhashay dalka Brazil, waxaa ku dhintay 71 ruux waxaa k badbaaday 6 ruux. 4) 19-dii May 2016, Madaxweynihii Francois Hollande ayaa xaqiijiyey in diyaarad ka tirsan shirkadda diyaaradaha ee Masar oo lagu waayey inta u dhaxaysa Paris iyo Qahira ay burburtay kuna dhinteen 66-kii ruux ee saarnaa.\n5) 19-kii March, 2016, Diyaar ay leedahay Fly Dubai oo nooceedu yahay Boeing 737-800 ayaa ku dhacday Ruushka, waxaana ku dhintay 62 ruux oo saarnaa. Shilalkii diyaaradaha ee dhacay sannadkii 2015: 1) 13-kii October, 2015, diyaarad Airbus ah oo ay leedahay shirkadda duulimaadyada ee Ruushka, ayaa ku dulburburtay lama dagaanka Siinay oo ka tirsan Masar,\nwaxaa ku dhintay 224 ruux oo saarnaa, Kooxda Dawladda Islaamka ayaa sheegatay inay soo rideen diyaaraddaas. 2) 30 June, 2015, Diyaarad qaadda Milatariga Indonisia ayaa ku dul burburtay goob la dagan yahay waxaa ku hdintay 122 ruux oo saarnaa iyo 19 dhulka joogay. 3) 24-kii March, 2015, diyaarad Airbus ah ayaa ku burburtay buuraha Alab ee Faransiiska waxaa ku dhintay dhammaan dadkii saarnaa oo tiradoodu ahayd 148 ruux.\nShilalkii diyaaradaha ee dhacay sannadkii 2014: 1) 28-kii December, 2014 waxaa la waayey diyaarad ay leedahay shirkadda Air Asia oo u kala gooshaysay Indonisia iyo Singapore, waxaa la aamisan yahay inay ku dhacday badda Java, waxaa saarnaa 162 ruux. 2) 24-kii July,2014,\nWaxaa la waayey diyaarad ay leedahay shirkadda diyaaradaha ee Aljeeriya waxay dul maraysay Mali, waliba meel u dhadhay xuduud Burkina Faso, waxaa la aaminsan yahay inay ku dhinteen dhammaan dadkii saarnaa oo ahaa 116 ruux. 3) 23-kii July, 2014, 48 ruux ayaa geeriyooday kaddib markii ay burburtay diyaaraddii ay saarnaayeen oo ka tirsanayd shirkadda diyaaradaha ee Taiwan,\nWaxaa saarnaa 54 rakaab ah iyo 4 shaqaale ah, Markii kowaad ayey ku guul daraysatay inay fadhiisato isku daygii labaadna way dhacday. 4) 17-kii July, 2014, diyaarad ka tirsan shirkadda diyaaradaha ee Malaysia ayaa ku burburtay Bariga Ukraine, waxaa ku dhintay dhammaan dadkii saarnaa oo tiradoodu dhammayd 298 oo ruux,\nxukuumadda Ukraine ayaa shilkaas ku eedaysay fallaago gacan-saar la leh Ruushka. 5) 8-dii March, 2014, waxaa la waayey diyaarad ka tirsan shirkadda diyaaradaha ee Malaysia, waxay u kala gooshaysay Kuala Lumpur iyo Beijing. 6) 11-kii February, 2014, diyaarad milatari ayaa ku burburtay goob buuralay ah oo ku taalla Waqooyi Bari Aljeeria waxaa saarnaa 78, waxaana ka badbaaday Hal ruux.


Muxuu madaxweyne Erdogan ka yiri rabshadaha Al-Aqsa? - Caasimada Online\nHome Dunida Muxuu madaxweyne Erdogan ka yiri rabshadaha Al-Aqsa?\nAnkara (Caasimada Online) – Madaxweynaha Turkiga Tayyib Erdogan ayaa Talaadadii sheegay inuu ku wargeliyay dhiggiisa Israel Isaac Herzog inuu aad uga xumaaday falastiiniyiinta lagu dhaawacay ama lagu dilay Daanta Galbeed iyo Masjidka Al-Aqsa inta lagu guda jiro bisha barakeysan ee Ramadaan.\nQoraal uu soo dhigay bartiisa twitter-ka ayuu Erdogan ku sheegay in labada hoggaamiye ay ka wadahadleen dhacdooyinkii u dambeeyay ee ay sababeen “qaar ka mid ah kooxaha xagjirka ah ee Israa’iil iyo ciidamada ammaanka” iyagoo ku wada xiriiray khadka taleefoonka, waxaana wadahadalkan uu ku soo beegmayaa xilli ay socdaan dadaallo lagu doonayo in caadi looga dhigo xiriirka labada dal.\n“Weerarradii ay kooxaha xagjirka ah” ka geysteen Al-Aqsa maalmihii la soo dhaafay iyo rabshadaha Gaza ku faafay ayaan sidoo kale ka xumaaday” ayuu Erdogan u sheegay Herzog.\nErdogan waxa uu sheegay in uu sido kale “uu ku nuuxnuuxsaday sida ay lagama maarmaanka u tahay in aan la oggolaan daandaansiga iyo hanjabaadaha ka dhanka ah maqaamka iyo cibaadada Masjidka Al-Aqsa inta lagu jiro wakhtigan xasaasiga ah.”


Warbixin: Turkiga oo sheegay in dowladda Imaaraadka si cad u taageerto Al-Shabaab | XORRIYA NEWS\nHome Aqoon Guud Warbixin: Turkiga oo sheegay in dowladda Imaaraadka si cad u taageerto Al-Shabaab\nWarbixin: Turkiga oo sheegay in dowladda Imaaraadka si cad u taageerto Al-Shabaab\nXorriya Online: Bayaan Khamiistii ka soo baxay Wasaaradda Arrimaha Dibadda ee dowladda Turkiga ayaa eedeymo kulul loogu jeedisay dowladda Imaaraadka Carabta. Eedeymaha loo jeediyey Imaraadka ayaa ah taageeridda argagixisada caalamiga ah, shirqoolada dilka iyo afgambiga ah iyo ku xadgudubka iyo jabinta sharciyada iyo heshiisyada caalamiga ah.\nAfhayeenka Wasaaradda Arrimaha dibadda Turkiga, Hami Aksor. Photo: hurriyet\nAfhayeenka Wasaaradda Arrimaha dibadda Turkiga Hami Aksor ayaa sheegay in Imaaraadka si aan qarsoodi aheyn u taageero kooxda Argagixisada Al-Shabaab ee ka dagaalanto gudaha dalka Soomaaliya.\nWarka ka soo baxay Wasaaradda Arrimaha Dibadda ee Turkiga laguma sheegin nuuca ay tahay taageerada ay Imaaraadka Carabta siiyaan maleeshiyaadka AlShabaab.\nQaraxii Soobe oo ah kii ugu weyna ugu qasaarah badnnaa ee Soomaaliya ka dhacay. Alshabaab ayaa ka dambeeye. 14 0ctober, 2017\nDad badan oo Soomaali iyo Ajaanib ayaa aaminsan in Alshabaab ay helaan taageero milateri iyo mid maaliyadeed, laakiin illaa iyo hadda lama oga halka ay ka helaan iyo meesha loo soo mariyo taageerada.\nMarka laga soo tago eedeynta Turkiga u jeedisay boqortooyada Imaaraadka inay Al-shabaab taageerto, ma jiraan warar ka madax bannaan oo xaqiijin kara arritaan ama caddeymo loo hayo toona.\n“Ficillada uu maamulka Imaaraadka Carabta khalkhalka ku galinayo nabadda, amniga iyo xasiloonida ma aha kaliya kuwo uu ka wado Liibiya balse waa kuwo uu sidoo kale ka wado Yemen, Suuriya iyo guud ahaan gobolka oo uu ka mid yahay Geeska Afrika, arrintaasina waa mid ay si fiican uga warqabto beesha Caalamka. Waxaa kale oo aan sir ahayn taageerada ay dowladda Imaaraadka siiso ururrada argagixisada, gaar ahaan Al-Shabaab iyo waliba kooxaha gooni u goosad doonka ah ee Yemen”, ayaa lagu yiri war-saxaafadeedka kasoo baxay dowladda Turkiga.\nTurkiga ayaa sheegay in Imaaraadka taageero kooxda goono u goosata Waqqoyiga dalka Yemen, kuwaas oo rabo ay sameystaan dal goono iyo dowlad ka baxda banaan dowladda Yemen uu hoggaamiyo madaxeyne CabduRabbi Mansuur Haadi.\nMadaxweyanha Yemen, CabduRabbi Mansuur Haadi\nDowladda uu hoggaamiyo CabduRabbi Mansuur Haadi ayaa waxaa saldhig u ah dalka Sacuudi Carbiya, maadaama ay caasimad dalka la wareegeen kooxda Xuutiyiinta ee Shiicada ah.\nImaaraadka Carabta ayaa taageera Col. Khalifa Haftar oo ku kacsan dowladda Qaramada Midoobey aqoonsan tahay ee dalka Liibiya. Halka Turkiga si weyn u taageersan yahay. Liibiya waxaa ku sugan ciidamda iyo tababarayaal ka socdo dowladda Turkiga, kuwaas oo ka caawiyo sidii ciidamada Liibaya uga adkaan lahayeen taliya fallaagada noqday iyo ciidamadiisa.\nTaliya fallaagada noqda ee dalka Liibiya, Khalifa Haftar\nHadalka kasoo baxay Turkiga daba socday war-saxaafadeed kasoo baxay Imaaraadka oo looga dalbaday dhinacyada isku haya Liibiya inay u hoggaansamaan hannaanka siyaasadeed ee ay waddo Qaramada Midoobay, si loo soo afjaro dagaalka. Laakiin warkaas ayaa ammaan loogu jeediyay garabka milatari ee uu hoggaamiyo Janaraal Kahliifa Xaftar.\nJanaraal Kahliifa Xaftar ayaa teegeero militiri oo xoogan ka helo dalal badan oo ay ka mid yihiin Faransiiska, Ruushka, Imaraadka, Sacuudiga, Masar iyo qaar kale oo badan oo ka tirsan Reer Galbeedka iyo Carabta.\nWaxaa kale oo ay Dowladda Imaaraadka war-saxaafadeedkaas ku cambaareysay faragalinta milatari ee uu Turkiga ku sameeyay Liibiya iyo inuu horboodayo dowladda ay Qaramada Midoobay aqoonsan tahay.\nBayaanka Imaaraadka Carabta ee ku aaddanaa Liibiya si toos ah looguma soo hadal qaadin go’aankii uu Janaraal Khaliifa Xaftar Isniintii ugu dhawaaqay in ciidamadiisu ay la wareegi doonaan maamulka Liibiya.\nTurkiga ayaa ugu baaqay Imaaraadka in ay ka waantoobaan siyaasadda ku dhisan qarribaadda, duminta iyo labo wajiilaninmada.\nDagaalka xagga afka ah ee u dhaxeeya dowladaha Turkiga iyo Imaaraadka Carabta ayaa sii xoogeysanaya, waxayna labada waddan ku kala aragti duwan yihiin arrimo ku saabsan goblka Bariga dhexe iyo Afrika.\nTurkiga iyo Imaaraadka ayaa isku khilaafsan arrimo badan oo ay ugu horreyso siyaasadda gobolka Bariga dhexe, waxayna labada xukuumadood la kala safan yihiin dhinacyada is haya.\nXorriya Online kala soco warar iyo warbixin xaqiiq ah


Dhul go' sababay hayaanka xoolo-dhaqatada Sool - Radio Ergo\nDhul go’ sababay hayaanka xoolo-dhaqatada Sool\nPhoto| Dooxo duleedka garoowe ah/Cabdiraxmaan Xaaji/Ergo\n(ERGO) – Qaar ka mid ah xool-dhaqatada ku nool gobolka Sool ayaa ka hayaamay deegaannadooda kaddib markii dooyinka ay daaq ka heli jireen isubedelaan godad jeex jeexan iyo boholo. Dooxooyinkan ayaa waxaa ka mid ahaa Abeesalay, Casaha, Dharjada, Tifafle, iyo Gabdhabe oo hoos yimaada degmadda Laascaanood. Dooxoyinka ayaa ah kuwa ugu badan ee xooluhu nacfiga ka heli jireem doog.\nMaxamed Cabdiraxaam Cali oo ka mid ah dadka xoola-dhaqatada eek a hayaamay deegaanka ayaa waxaa uu 100 neef oo ari ah u la guuray meel dooxada Tifafle u jirta 20km.\n“Anigu waxaan ka guuray dooxada tifafle. aqalkii xitaa waan kaga tegay, biyihii roobku jeexii meel boholo ah ayaa ka samaysmay intii kale waxay noqotay bus oo nabaadkii ka guuray markii biyihii ka leexdeen. dooxadii wax yeelo wayn ayaa gaartay,” ayuu yiri Maxamed oo intaas ku daray in meesha hadda uu u guuray in ka nacfi yar tahay dooxada.\nMaxamed ayaa sheegay in meelaha ay mareen biyaha ay dunsheen geedihii ku yaallay taa oo saamayn ballaaran ku reebtay dooxada.\n“Wax ka qabashada annaga waa arin naga awood badan, maamulka hay’addo iyo shicib waa in ay isugu taagaan sidii dhulkan wax yeeladu so gaartay wax looga qaban lahaa,”ayuu yiri Maxamed oo ah seddex carruur ah.\nXoolo-dhaqatada ayaa waxaa ay qabaan walaac ah in ay jirta halis geelu marka uu daaqayo dooxooyinka dhul go ku dhacay soo gaari karta. Muuse Faarax Cawad wuxuu ka mid yahay dadka xoolo-dhaqatada ee degganaa dooxada Gabdhabe oo 28 km bari ka xigta magaalada Laascaanood. Muuse oo dhaqda 120 neef oo adhi ah iyo 20 geel ah waxaa saameeyay dhul-go’an.\n“Dooxada markii hore meel ayaa go’day, waa sii faaftay hadda roobkii da’ay wuxuu sababtay in dooxadii laga guuro. Anigu waxaan u guuray xaga mamaca ee buuraha xigta, sababta waxaa weeye in xoolihii iyo caruurtii aan ka cabsaday in ay godadka igaga daatan, dooxadii godad ayay noqotay,” ayuu yiri Muuse oo ah abbe haysta afar carruur ah.\nJaamac ahmed Ducaale oo ah khabiir cilmiga hormarinta deegaanka wuxuu sheegay in degsiimadda dadka xoola dhaqatada ay tahay sababta ugu wayn ee keenaysa in dooxooyinka dhul go’ ku dhaco.\n“Dadka reer guuraaga ah ayaa kow ka ah dhibaatada deegaanka meel walba waa iska degeen meel biya mareen ah iyo meel aan hayn waxaa taasi sii dheer wacyigelin la’aanta, qof kasta xilbaa ka saaran ilaalinta deegaanka,” ayuu Jaamac.\nGabadhii ugu horaysay ee Boosaaso ka noqotay wade gaadiidka dadwaynaha


Isticmaalka lacagaha caddaanka ah oo la sheegay inay kordhiyaan fidista cudurka Coronoviruska - Jowhar Somali news Leader\nHome News Isticmaalka lacagaha caddaanka ah oo la sheegay inay kordhiyaan fidista cudurka Coronoviruska\nIsticmaalka lacagaha caddaanka ah oo la sheegay inay kordhiyaan fidista cudurka Coronoviruska\nAfhayeenka Hey’ada Caafimaadka Aduunka ee WHO ayaa dhawaan sheegay in isticmaalka lacagaha gacanta lagu qaado ay sii kordhin karto faafida caabuqa Corona viruska ee dunida ku baahay.\nTalooyinka caafimaad ee la soo jeediyay ayaa waxaa kamid ahaa in laga fogaado lacagta gacanta lagu qaado taasi badalkeedana la isticmaal Adeega Talefonada lacagaha la isugu diro ee Mobile Money transfer.\nDalka China oo ah dalka ugu badan ee uu saameyey cudurka Corona Virus, ayaa gubtay guud ahaan lacagihii cash ahaa ee laga isticmaali jiray dalkaasi, waxayna dadka ku amreen in ay isticmaalaan adeegga la isugu diro lacagaha ee Mobile Money transfer-ka.\nBankiga Dhexe ee Wadanka Kenya ayaa isniinta ku dhawaaqay in dowlada Kenya ay dhiirigalineyso isticmalka lacagaha Talefonada si looga hortago in caabuqa Corona\nViruska uu sii fido waxaana la kordhiyay cadadka Lacagaha lagu shuban karo Talefonada\nSoomaaliya oo kamid ah goobaha laga helay Cudurkan ayaa meelaha qaar aad loo isticmaala lacagaha gacanta lagu qaado inkastoo adeega lacgaha la isugu diro taleefonada ee EVC Plus uu si xoog leh uga shaqeeyo Soomaaliya.\nGanacsatada Sarifka Lacagaha Qalaad Darawalada Gaadiidka Blka ka dhax shaqeeya Gudaha Magaalada Muqdisho iyo Ganacstada iibis Cabitaanka Qudrada laga sameeyo ayaa qaba aragti ku aadan in lacagaha gacanta lagu qaado keeni karto qatarta cudurka Corona virus taasi badalkeedana si aad u xoojiyo isticmaalka lacagaha taleefanada lagu qaato sida adeegga EVC Plus oo ay bixiso shirkadda isgaarsiinta Hormuud dadkuna ku isticmaalaan si bilaash ah.\nShaqaalaha iyo macaamiisha Bangiyada waa weyn ee ka shaqeeya Magaalada muqdisho ayaa qaarkood la arkayay in ay isticmaalayaan qalabka looga hortagayo jeermiska keena cudurka coronavirus taasi oo ay ka dhigan tahay feejignaanta qatarta saf mareenka ah ee cudurkaasi uu leeyahay.


Maalinta Rosé Qaranka: Ku dabbaaldega Chicago Rosé\nBogga ugu weyn » Maqaallada Wararkii Ugu Dambeeyay » Jebinta Wararka Safarka » Maalinta Rosé Qaranka: Ku dabbaaldega Chicago Rosé\nAndorra Breaking News • Jebinta Wararka Safarka • Safarka Ganacsiga • News • Khamriga & Ruuxa\nLatitude Beverage, oo ah shirkad casri ah oo ka dambeysa noocyada khamriga ee qaranka sida 90 + Cellars iyo Lila Wines, ayaa xafladda u keeneysa Chicago xagaagan iyadoo la socota Celebrate Chicago Rosé, oo ah khamri xaddidan oo la cabbo xilli kasta.\nU dabaaldega Chicago Rosé waxaa la abuuray iyadoo xagaaga la jecel yahay Chicago maskaxda lagu hayo, laga bilaabo calaamadda cajiibka ah ee lagu faani karo ee lagu muujinayo midabada magaalada iyo muuqaalka muuqaalka leh. Khamrigan waa mid dhaqameed dhaqameed koonfurta faransiiska ah ee Grenache, Syrah, Cinsault iyo Mourvedre oo ka yimid Languedoc, France. Waa cufan, cusbooneysiin, qalalan iyo midho leh udgoon khudradeed cusub iyo jeeriga cas. Ku laabo pizza saxan qoto dheer leh, hotdogs u eg Chicago iyo maalmo caajis ah oo ku harsan harada.\n"Chicago waxay ku leedahay boos qaas ah qalbiyadeenna," ayuu yiri Kevin Mehra, oo ah madaxa shirkadda, Latitude Beverage. “Waxaan helnay soo dhaweyn diiran oo galbeedka-galbeed ah markii aan balaarinay ganacsigeena New England ku dhowaad toban sano ka hor, taasoo kadhigaysa Chicago mid kamid ah suuqyadeena ugu horeeya Sida sanadkeenna Rosé ee loo dalxiis tago biyaha hareeraha harada Michigan, khamrigan waxaa looga dabaaldegaa xagaaga Chicago marka ay magaaladu runti ubax tahay. ”\nKaliya u dabaaldegi maayo Chicago Rosé waxaa ku raaxeysan doona reer Chicagoans, waxay u fiicnaan doontaa bulshada maxalliga ah, sidoo kale. Hal doolar dhalo kasta oo la iibiyo waxay aadi doontaa Bakhaarka Weyn ee Chicago, xubin ka mid ah Quudinta Ameerika oo u qaybisa u dhiganta 159,000 oo cunto guud ahaan Degmada Cook maalin kasta. Iibsashada xilligan ee rosé ayaa la saadaalinayaa in ay u soo saaraan ku dhowaad $ 10,000 Bakhaarka Cuntada.\n"Aad ayaan ugu mahadnaqeynaa wada-hawlgalayaasha sida 90 + Cellars oo naga caawiya inaan Chicago ka dhigno mid ka sii wanaagsan," ayay tiri Kate Maehr, oo ah agaasimaha guud ee Maamulka Cuntada ee Chicago iyo Agaasimaha Guud. Taageeradan ayaa loo tarjumay cunno caafimaad qabta iyo bulshooyin farxad ku wada nool. ”\nRaadi Ku Dabaaldega Chicago Rosé dukaamada Mariano, iyo sidoo kale dukaamo badan oo khamri ah oo ku yaal aagga Chicago. Khamrigu wuxuu leeyahay SRP ah $ 14.99 waxaana la joogaa waqtigii loogu talagalay Maalinta Qaranka ee Sabtida, Juun 8.


Warshadda Waxyaabaha Kale - Shiinaha Soosaarayaasha Waxyaabaha Kale, Alaab-qeybiyeyaal\nKu darida caaga\nWakiilka Brightener indhaha\nWaxyaalaha dahaadhka leh\nAdeegga farsamada & iibka kadib\nMagaca Kiimikada: 1,2-Propyleneglycol diacetate CAS NO.:623-84-7 Formula Molecular ： C7H12O4 Molecular Weight ： 160 Qeexitaanka Tilmaamaha: Dareeraha saafi ah ee aan lahayn midabka Molecular: 160 Daahir%: ≥99 Barta iling .3 101.3kPa）: 190 ℃ ± 3 Qiyaasta biyaha%: -0.1 Bar dhibic （koob furan）: 95 value Qiimaha Acid mgKOH / g: ≤0.1 Indha indheynta ract 20 ℃）: 1.4151 Cufnaanta qaraabada （20 ℃ / 20 ℃: 1.0561 Midabka （APHA）: ≤ 20 Codsiga soosaarida weelka biyaha, waxsoosaarka wakiilayaasha daaweynta biyaha, khafiifiyeyaasha biyaha ka dhasha\nMagaca Badeecada: Ethylene glycol tertiary butyl ether (ETB) CAS No.: 7580-85-0 formula Molecular: C6H14O2 Miisaanka molikalka: 118.18 Waxyaabaha jirka iyo kiimikada ee Ethylene glycol tertiary butyl ether (ETB): Waa shey kiimiko dabiici ah, aan midab lahayn isla markaana hurin kara. dareeraha leh dhadhanka reexaanta. Ku milma inta badan dareeraha dabiiciga, wuxuu kala diri karaa amino, nitro, alkyd, acrylic iyo resins kale. Heerkulka qolka (25 ° C), ayaa lagu khaldami karaa biyo, sumoobo hooseeya, cuncun yar. Sababta oo ah ...\nXannibaadda Isocyanate Crosslinker KL-120\nMagaca kiimikada: Iskuday Isocyanate Crosslinker Farsamaynta farsamada: Muuqaalka muuqaalka midabka huruudda ah ee dareeraha jilicsan Waxyaabaha adag 60% -65% Waxtarka NCO waxtar leh 11.5% Waxtar leh NCO u dhiganta 440 Viscosity 3000 ~ 4000 cp 25 ℃ Cufnaanta 1.02-1.06Kg / L at 25 temperature Heerkulka 110-120 ℃ Faafitaanka waxaa lagu kala diri karaa dareeraha dabiiciga ee caadiga ah, laakiin sidoo kale waxaa si fiican loogu kala firdhiyaa dahaadhka biyaha. Adeegsiga la soo jeediyay: Daaweynta kuleylka kadib, soonka filimka rinjiga si weyn ayaa loo horumarin karaa iyadoo lagu daro au ...\nHyino-methylated Amino Resin DB303\nSharaxaadda Badeecada: Waa wakiil iskudhafan oo iskudhaf ah oo loogu talagalay noocyo badan oo polymeric ah, labadaba organo milmi kara iyo biyo dhasha. Qalabka polymeric waa inuu ka kooban yahay hydroxyl, carboxyl ama amide groups oo ay ku jiri doonaan alkyds, polyesters, acrylic, epoxy, urethane, iyo cellulosics. Sifada Badeecada: Daahfurnaan adag-filim jilicsan Jawaab dhaqso ah oo dhaqso leh Iskudhafid Fududeyn la'aan iyo iskufilnaan Xasilooni heer sare ah ： Adag ≥ 898% V ...\nWAKIILKA QAYBTA OT75\nNooca badeecada: Anionic surfactant Sodium diisooctyl sulfonate Specification Muuqaalka: midab aan lahayn iftiin huruud dareere PH ah: 5.0-7.0 (1% xal biyo ah) Gelitaanka (S.25 ℃). ≤ 20 (0.1% xal biyo ah) Waxyaalaha firfircoon: 72% - 73% Waxyaabaha adag (%): 74-76% CMC (%): 0.09-0.13 Codsiyada: OT 75 waa wakiil awood leh, qoyan qoyan oo leh qoyn aad u fiican, milanka. iyo emulsifying action oo lagu daro awooda hoos u dhigida xiisadda dhex-dhexaadka ah. Sida wakiilka qoynta, waxay noqon kartaa u ...\nMagaca Badeecada CAS MAYA. Wakiilka Iskuxirka Iskuxirka Hyper-Methylated Amino Resin DB303 - Gawaarida waa la dhameeyay ； Dahaarka weelka ； Birta guud way dhamaataa ； Dhamaadka adkaanta ； Dhamaadka biyaha kudhamaada coat Dahaarka gariiradda. Pentaerythritol-tris- (ß-N-aziridinyl) propionate 57116-45-7 In kor loo qaado isku-darka lacquer-ka ee loo yaqaan 'substrates' kala duwan, la hagaajiyo caabbinta xoqidda biyaha, daxalka kiimikada, heerkulka sare ee iska caabinta iyo iska caabinta dusha sare ee rinjiga oo la xiray Iso .. .\nWaxyaabaha ay ka kooban tahay: 3-Phenoxy-1-propanol formula Molecular: C9H12O2 Miisaanka muruqyada: 152.19 CAS MAYA .: 770-35-4 Tilmaamaha farsamada: Tijaabinta Alaabada Fasalka Warshadaha Muuqaalka Iftiinka Jaalaha Jaalaha ah Assay% ≥90.0 PH 5.0-7.0 APHA ≤100 Isticmaal: PPH waa dareere hufan oo aan midab lahayn oo ur macaan udgoon fiican leh. Waa astaamo aan sun ahayn oo deegaanka u roon si loo yareeyo rinjiga V ° C saamaynta waa mid cajiib ah. Maaddaama ay iskujirto wax ku ool ah emulsion biyo iyo daahan kala firidhsan gloss iyo semi-gl ...\nMagaca kiimikada: Pentaerythritol-tris- (ß-N-aziridinyl) propionate formula Molecular: C20H33N3O7 Miisaanka muruqyada: 427.49 CAS Maya .: 57116-45-7 Tusmada farsamada: Muuqaalka midab la’aan inuu noqdo huruud hufan oo hufan Biyo-biyo-baxa si dhammaystiran loogu fahmi karo biyaha 1: 1 bilaa xaddidan Ph (1: 1) (25 ℃) 8 ~ 11 Viscosity (25 ℃) 1500 ～ 2000 mPa · S Waxyaabaha adag ≥99.0% Amine Bilaash ah ≤0.01% Waqtiga iskutallaabta waa 4 ~ 6 h Iskudhicida xoqida ...\nDaawada loo yaqaan 'ethylene glycol diacetate' G EGDA）\nWaxyaabaha ay ka kooban tahay: Ethylene glycol diacetate Molecular formula: C6H10O4 Miisaanka jirka: 146.14 CAS MAYA .: 111-55-7 Tusmada farsamada: Muuqaalka: dareere hufan oo aan midab lahayn Tusmada: ≥ 98% Qoyaan: ≤ 0.2% Midab (Hazen): ≤ 15 Sunta: ku dhowaad aan sun ahayn, miisaanka loo yaqaan 'rattus norvegicus oral LD 50 = 12g / Kg weight. Isticmaal: Sida dareeraha loo isticmaalo rinjiga, dhejiska iyo wax soo saarka rinjiyeyaasha waxsoosaarka. Si qayb ahaan ama gebi ahaanba loo beddelo Cyclohexanone, CAC, Isophorone, PMA, BCS, DBE iwm, oo leh astaamo lagu hagaajinayo isbarbar dhigga, hagaajinta qalajinta s ...\nTelefoon ： 86-25-58853060\nEmayl ： sales@njreborn.com\nCinwaanka ： Qolka 1409, 20 Xinghuo Road, Degmada Pukou, Nanjing City, Gobolka Jiangsu, Shiinaha 210032